text:
KAPITULO DESI-NUEBE
Mansiansia Ka ed Panangaro na Dios
Anto so kabaliksan na pangaro ed Dios?
Panon itayon makapansiansia ed panangaro na Dios?
Panon a tumangan nen Jehova iramay mansiasiansia ed panangaro to?
1, 2. Iner so pakaromogan tayo na maligen a napansalimbengan natan?
IPASEN pa a manaakar ka ed karsada leleg na bagyo. Lalon ombibilunget so tawen. Mankirmat, mankarol, insan binmalasubos so maksil ya uran. Apurado ka lan makalmoy napansiroman. Diad gilig na dalan et walay anengneng mon siroman. Satan so malmalet, amaga, tan maeke-ekem. Agaylay panamablim ed satan a maligen a pasen!
2 Manbibilay itayo ed panaon a singa bagyo iray pakakagonigonan. Onloloor iray kipapasen ed mundo. Balet wala so maligen a napansaniban tayo, sakey a napansalimbengan manlapud permanentin pakasakitan. Anto itan? Imanoen pa no anto so ibabangat na Biblia: “Salitaen ko so nipaakar ed Jehova, Sikato so salimbeng ko tan kiagelan ko; Dios ko, dia ed sikato so panmatalkan ko.”
3. Panon tayon gawaen a salimbengan si Jehova?
3 Isipen pa! Si Jehova, say Manamalsa tan Soberano ed uniberso, so maligen a napansalimbengan tayo. Niyagel to itayo lapud sikato so mas makapanyari nen say siopaman odino antokaman a nayarin mamasakit ed sikatayo. Tan anggano apasakitan itayo, sarag nen Jehova a paandien so amin a mauges iran epekto. Panon tayon gawaen a salimbengan si Jehova? Nakaukolan a manmatalek itayo ed sikato. Niarum ni, papasesegen itayo na Salitay Dios: “Mansiansia kayo ed panangaro na Dios.” (Judas 21) On, nakaukolan itayon mansiansia ed panangaro na Dios, a pansiansiaen so maaron relasyon ed mangatatawen ya Ama tayo. Insan diad ontan et makapanmatalek itayo a sikato so napansalimbengan tayo. Balet panon itayon nawalaan na ontan a maapit a relasyon?
TALOSAN A MAONG SO PANANGARO NA DIOS TAN ONKIWAS UNONG ED SATAN
4, 5. Anto so pigara ed saray paraan ya impanengneng nen Jehova so panangaro to ed sikatayo?
4 Pian mansiansia itayo ed panangaro na Dios, nakaukolan tayon talosan no panon ya impanengneng nen Jehova so panangaro to ed sikatayo. Isipen pa so pigaran bangat na Biblia a naaralan mo diad tulong na sayan libro. Bilang Manamalsa, inter nen Jehova ed sikatayo so dalin bilang makapaliket ya ayaman tayo. Pinano to itan na dakerakel a naakan tan danum, saray kaykayamanan a palsa, makapalikliket iran ayayep, tan balibali iran nenengnengen. Bilang say Autor na Biblia, impaamta na Dios ed sikatayo so ngaran to tan saray kalidad to. Niarum ni, ipapaamta na Salita to ya imbaki to diad dalin si Jesus, say bogbogtong ya Anak to, ya inabuloyan Ton manirap tan ompatey nisesengeg ed sikatayo. (Juan 3:16) Tan anto ta so kabaliksan ed sikatayo na satan a regalo? Mangiiter itan ed sikatayo na ilalo parad alay abig ya arapen.
5 Say ilalo tayo ed arapen so akadepende met ed ginawa la na Dios. Inletneg nen Jehova so sakey a gobierno ed tawen, say Mesianikon Panarian. Magano lan panampoten na satan so amin a kairapan tan pagmaliwen a paraiso so dalin. Isipen pa itan! Makapambilay itayo ditan diad kareenan tan liket ed andi-anggaan. (Salmo 37:29) Kaleganan ni, inikdan itayo na Dios na giya no panon so pambilay ed sankaabigan a paraan a posible natan. Inter to met ed sikatayo so pribilehyon pikakasi, sakey a lukas a pakapitongtong ed sikato. Saraya so pigara labat ed saray paraan ya impanengneng nen Jehova so panangaro to ed interon katooan tan ed sika bilang indibidual.
6. Panon so nayarin ikiwas mo ed panangaro nen Jehova ed sika?
6 Say importantin tepet a nodnonoten mo et saya: Panon ak ya onkiwas ed panangaro nen Jehova? Dakel so mangibagan, “Siempre, nakaukolan ko met ya aroen si Jehova.” Ontan met kasi so naliliknam? Imbaga nen Jesus a sayan ganggan so sankaimportantian ed amin: “Aroen mo so Katawan a Dios mo ed masimoon a pusom, tan dia ed masimoon a kamarerwam, tan dia ed masimoon a nonot mo.” (Mateo 22:37) Seguradon dakel so rason mo pian aroen si Jehova a Dios. Balet kasin say rason labat no akin ya aaroen mo si Jehova ed interon pusom, kamarerwam, tan kanonotan mo et lapud naliliknam a walaan ka na ontan ya aro?
7. Wala ni kasi so nalalanor ed pangaro ed Dios nen say basta pakalikna labat ed satan? Ipaliwawa.
7 Unong ya adeskribe ed Biblia, say aro ed Dios so aliwa labat a basta liknaan. Diad tua, anggaman importante so liknaan ya aroen si Jehova, satan a liknaan so gapoan lambengat na peteg a panangaro ed sikato. Say bukel na mansanas so importante pian ontubo so sakey a manbubungan kiew na mansanas. Balet, no labay mo so mansanas, kontento ka la kasi no ikdan da ka labat lay bukel? Andin balot! Mipadpara, say naliliknan panangaro ed si Jehova et gapoan lambengat. Ibabangat na Biblia: “Saya so aro na Dios, a sumpalen tayo so saray ganggan to: tan saray ganggan to aliwa ran ambelat.” (1 Juan 5:3) Pian magmaliw a petepeteg so panangaro tayo ed Dios, nepeg a manbunga itan na maabig. Nepeg a napatnagan itan ed saray kiwas tayo.
8, 9. Panon tayon nipatnag so panangaro tan pisasalamat tayo ed Dios?
8 Ipapanengneng tayo so panangaro tayo ed Dios sano susumpalen tayo iray ganggan to tan iyaaplika tayo iray prinsipyo to. Aliwan mair-irap so panggawa ed satan. Imbes a magmaliw a pabelat, saray ganggan nen Jehova so adesinyon ontulong ed sikatayo pian manbilay a maliket tan napnek. (Isaias 48:17, 18) No manbilay itayo unong ed panangigiya nen Jehova, nipanengneng tayo ed mangatatawen ya Ama tayo a talagan papablien tayo so amin a ginawa to parad sikatayo. Makapaermen ta pigpigara ed mundo natan so mangipapanengneng na ontan a panamabli. Agtayo labay so magmaliw ya agmaapresya, a singa say arum a totoon nambilay sanen wadiad dalin si Jesus. Pinaabig nen Jesus so samploran akating, balet saksakey so pinmawil ya akisalamat ed sikato. (Lucas 17:12-17) Maseguron sikato so labay tayon aligen, aliwan singa samay siamera ya andiay pisasalamat!
9 Anto sirin iray ganggan nen Jehova a nakaukolan tayon sumpalen? Inaral tayo la so pigara ed saratan diad sayan libro, balet repasoen tayo so pigara. Say panumbok ed saray ganggan na Dios so ontulong ed sikatayo pian mansiansia ed panangaro to.
NAGKALALON ONAPIT ED SI JEHOVA
10. Ipaliwawa no akin ya importante so igamor na pikakabat ed si Jehova a Dios.
10 Say panaral nipaakar ed si Jehova so importantin kundang pian lalon onapit ed sikato. Satan so nepeg a mantultuloy. No wala ka’d paway leleg na ambetebetel a labi tan mandadangdang ka ed apoy, abuloyan mo kasin onkuyep tan naerep so dalang? Andi. Sungloran mo itan pian mansiansian marngat tan ampetang. Say bilay mo so nayarin napeligro no naerep itan! No panon a say isusunglor et nausar a pamparlang ed apoy, ontan met ed “pikakabat ed Dios” a mamasiansian malet ed panangaro tayo ed si Jehova.
11. Anto so epekto na bangat nen Jesus ed saray patumbok to?
11 Labay nen Jesus a mansiansian mabilay tan malet so panangaro na saray patumbok to ed si Jehova tan ed katuaan na mabmablin Salita To. Kayari na inkioli to, imbangat nen Jesus ed duaran babangatan to so arum iran propesiya ed Hebreon Kasulatan ya asumpal ed sikato. Anto so epekto? Oniay inkuan da ed saginonor: “Agta dinmalang so puso ta ed loob ta, legan a nansalita ed sikata ed dalan sanen nilukasan to ed sikata so saray sulsulat?”
12, 13. (a) Diad limog na karaklan a totoo natan, anto so nagagawa nipaakar ed panangaro ed Dios tan ed Biblia? (b) Panon tayon napaliisan so ibetel na panangaro tayo ?
12 Sanen primeron naaralan mo so peteg ya ibabangat na Biblia, agmo kasi alikna a say pusom et dinmalang odino manleppua ed liket, seseg, tan aro ed Dios? Seguradon aliknam itan. Ontan met so alikna na dakel. Say panggunaetan a gawaen natan et say pamasiansia ed satan a malet a panangaro a mabilay tan mabulaslas. Agtayo labay ya aligen so ugali na mundo natan. Oniay impasakbay nen Jesus: ‘Say aro na amayamay et ombebetel.’ (Mateo 24:12) Panon mon napaliisan so ibetel na panangarom ed si Jehova tan ed saray katuaan na Biblia?
13 Mantultuloy ya onggamor na pikakabat ed si Jehova a Dios tan ed si Jesu-Kristo. (Juan 17:3) Dalepdepen, odino motekteken, so naaralan mo ed Salitay Dios, a tepetan moy inkasika: ‘Anto so naaralan ko ed satan nipaakar ed si Jehova a Dios? Anto so iter na satan a kaaruman a rason pian sikatoy aroen ko ed interon pusok, kanonotan ko, tan kamarerwak?’ (1 Timoteo 4:15) Say ontan a panagdalepdep so mamasiansian ampetang ed panangarom ed si Jehova.
14. Panon itayon natulongan na pikakasi pian mansiansian mabilay so panangaro tayo ed si Jehova?
14 Say sakey nin paraan pian mansiansian malet so panangarom ed si Jehova et say naynay a pampikasi. (1 Tesalonica 5:17) Diad Kapitulo 17 na sayan libro, naaralan tayo a say pikakasi et mablin regalo na Dios. No panon ya onelet so relasyon na totoo ed sakey tan sakey panamegley na regular tan lukas a komunikasyon, mansiansia met ya ampetang tan mabilay so relasyon tayo ed si Jehova sano naynay itayon manpikasi ed sikato. Importante ya agbalot abuloyan a magmaliw ya apasakey so pikakasi tayo, salanti, apasakey iran balikas ya uulit-uliten tayo ya andiay liknaan odino kabaliksan. Nakaukolan a mitongtong itayo ed si Jehova a singa ed sakey ya anak a mitotongtong ed inad-aro ton ama. Siempre, labay tayoy mansalita tekep na respeto balet ta prangka, matua, tan manlapud puso. (Salmo 62:8) On, say personal a panagaral na Biblia tan say impapuson pikakasi so importante iran aspekto na panagdayew tayo, tan saratan so ontulong pian mansiansia so panangaro tayo ed Dios.
PANLIKETAN SO PANAGDAYEW MO
15, 16. Akin a manepeg ya ipasen a say panangipulong ed Panarian et sakey a pribilehyo tan kayamanan?
15 Say personal a panagaral na Biblia tan pikakasi so kabiangan na panagdayew a nayarin gawaen tayo ed pribado. Balet, amtaen tayo natan so aspekto na panagdayew a gawaen tayo ed publiko, salanti, itongtong ed arum so sisiaen tayo. Inanabang mo la kasi ed arum so pigaran katuaan na Biblia? No ontan, panliliketan mo so alay abig a pribilehyo. (Lucas 1:74) Sano inabang tayo so katuaan a naaralan tayo nipaakar ed si Jehova a Dios, susumpalen tayo so importantin tuloy a ganggan a niiter ed amin a tuan Kristiano, salanti, say pangipulong ed maong a balita na Panarian na Dios.
16 Impasen nen apostol Pablo so ministeryo to bilang mabmabli, a tinawag to itan a kayamanan. (2 Corinto 4:7, Maung a Balita) Say pangitongtong ed totoo nipaakar ed si Jehova a Dios tan saray gagala to so sankaabigan a kimey a nagawaan mo. Panaglingkor itan ed sankaabigan a Katawan, tan pakagamoran itan na alay abig iran gunggona. No mibibiang ka ed satan a kimey, tutulongan mo iray matuan-impanpuson totoo ya onapit ed mangatatawen ya Ama tayo tan manakar ed dalan a mamaarap ed andi-anggaan a bilay! Wala ta ni so kimey a mas makapaliket? Niarum ni, say pantasi nipaakar ed si Jehova tan say Salita to so mamabiskeg ed pananisiam tan mamaelet ed panangarom ed sikato. Tan papablien nen Jehova iray sagpot mo. (Hebreos 6:10) Say pansiansian okupado ed satan a kimey so ontulong ed sika pian mansiansia ka ed panangaro na Dios.
17. Akin ya apuraan so Makristianon ministeryo natan?
17 Importante a nodnonoten ya apuraan odino nakaukolan a panseetan so kimey a panangipulong ed Panarian. Oniay ibabaga na Biblia: “Ipulong mo so salita; manseet ka.” (2 Timoteo 4:2) Akin a say panggawa ed saya et apuraan natan? Ibabaga ed sikatayo na Salitay Dios: “Say baleg ya agew nen Jehova asingger, sikato so asingger tan masiglat a maomaong.” (Sofonias 1:14) On, say panaon sano panganggaen la nen Jehova iyan interon sistema na bengabengatla so maples ya onsasabi. Nakaukolan a napasakbayan so totoo! Nakaukolan a naamtaan da a natan la so panaon pian pilien si Jehova bilang Soberano ra. “Agmanbayag” so isabi na anggaan.
18. Akin a nepeg tayon dayewen si Jehova ed mapublikon paraan diad pilimog tayo ed saray tuan Kristiano?
18 Labay nen Jehova a sikato so dayewen tayo ed mapublikon paraan diad pilimog ed saray tuan Kristiano. Kanian oniay imbaga na Salita to: “Manpapagalangan itayo ed sakey tan sakey pian manaayatan itayo ed aro tan dia ed saray maabig a gawa; ya agtayo paulyan so saray panmumuyong tayo, singa ugali na saray arum, noag ingen mansisimbawaan itayo; tan nagkalalo la, lapud nanengneng yo a manasingger so agew.” (Hebreos 10:24, 25) Sano milimog itayo ed saray kapananisiaan diad saray Makristianon pantitipon, walaan itayo na alay abig a pankanawnawa a mangitandoro tan mangidayew ed inad-aro tayon Dios. Makapanpapabiskegan tan makapanpapasesegan itayo met.
19. Panon tayon napaelet so bedber na panangaro ed loob na Kristianon kongregasyon?
19 Diad pililimog tayo ed arum niran mandadayew ed si Jehova, papaeleten tayo so bedber na panangaro tan pikakaaro tayo diad loob na kongregasyon. Importante a nengnengen tayo iray maong a kalidad na balang sakey, no panon a satan met so nenengnengen nen Jehova ed sikatayo. Agmo iilaloan ya ayadyari iray kapananisiaan mo. Tandaan ya amin tayo et walaan na nandudumaan ya ibubulaslas ed espiritual tan kada sakey ed sikatayo so nalilingo. (Colosas 3:13) Paelet mo so maapit a pikakaaro ed saramay mangaaron maong ed si Jehova, pian diad ontan et ombulaslas ka ed espiritual. On, say pandayew ed si Jehova a kaiba iray espiritual ya agagim so ontulong ed sika a mansiansia ed panangaro na Dios. Panon a tumangan nen Jehova iramay matoor a mandadayew ed sikato pian mansiansia ed panangaro to?
DAMPOTEN SO ‘PETEG A BILAY’
20, 21. Anto so ‘peteg a bilay,’ tan akin ya alay abig itan ya ilalo?
20 Bilay so itumang nen Jehova ed saray matoor a lingkor to, balet anton klase na bilay? Bueno, kasin peteg a bilay so panliliketan mo natan? Maslak ed sikatayo so mangibaga na ontan. Tutal, oneengas, mamangan, tan oniinum itayo met. Seguradon mabilabilay itayo. Tan diad saray maliket a bekta et nayari ni ingen ya ibaga tayon, “Saya so peteg a bilay!” Balet, ipapabitar na Biblia a diad importantin pantalos et anggapo so too natan a walaan na peteg a bilay.
21 Ipapaseseg ed sikatayo na Salitay Dios a ‘bembenan so peteg a bilay.’ (1 Timoteo 6:19) Ipapabitar na sarayan salita a say ‘peteg a bilay’ so iilaloan tayo nin nadampot ed arapen. On, sano ayadyari itayo la, sigpot a manbilay itayo unong ed orihinal ya inggagala na Dios ed sikatayo. Sano manbilay itayo la ed paraiso ed dalin tekep na ayadyari a bunigas, kareenan, tan liket, napanggayagaan tayo lan siansia so ‘peteg a bilay’
22. Panon mon ‘nabembenan so peteg a bilay’?
22 Panon tayon ‘nabembenan so peteg a bilay’? Diad satan met a kapitulo, pinaseseg nen Pablo iray Kristiano a ‘manggawa na maabig’ tan ‘magmaliw a mayaman ed saray maabig a gawa.’ (1 Timoteo 6:18) Malinew, sirin, ya akadepende itan ed no panon tayon iyaplika iray katuaan a naaralan tayo ed Biblia. Balet kasin say labay ya ibaga nen Pablo et nipagamor ed sikatayo so ‘peteg a bilay’ lapud saray maabig a gagawaen tayo? Andi, lapud satan ya alay abig ya ilalo so akadependin tuloy ed pakagamor tayo ed agkanepegan a panangasi odino “grasya” na Dios. (Roma 5:15) Balet, panliketan nen Jehova a tumangan iramay matoor a manlilingkor ed sikato. Labay ton nanengneng a panggayagaan mo so ‘peteg a bilay.’ Satan a maliket, mareen, tan andi-anggaan a bilay so nailaloan na saramay mansiansia ed panangaro na Dios.
23. Akin ya importante so pansiansia ed panangaro na Dios?
23 Oniay nepeg ya itepet na kada sakey ed sikatayo, ‘Kasin mandadayew ak ed Dios unong ed paraan ya indatak to ed Biblia?’ No seseguroen tayo a diad inagew-agew et on so ebat tayo, wala itayo ed dugan dalan. Makapanmatalek itayo a si Jehova so salimbeng tayo. Pansiansiaen ton maligen so matoor a totoo to diad sarayan magulon kaunoran ya agew na sayan daan a sistema na bengabengatla. Sikatayo so ipaarap met nen Jehova ed maglorian balon sistema na bengabengatla ya asingger la. Agaylay panliket tayo sano naeksperiensya tayo la itan a panaon! Tan malikeliket tayo la ed satan lapud duga iray ginawa tayon desisyon ed sarayan kaunoran ya agew! No ontan so gawaen mon desisyon natan, panggayagaan mo so ‘peteg a bilay,’ say bilay a labay nen Jehova a Dios a panliketan mo, diad andi-anggaan!


c: text/html

text:
DAGUPAN CITY - Apu-ulan so taloran kwarto na eskwelaan dyad syudad na Dagupan, luyag na Pangasinan.
Onung ed kinen Dagupan City Fire Marshall Ferdinand Formacion, akatanggap ira na impormasyon lapus sakey ya concern citizen nu iner imbaga tonya na napu-puolan lalo lad Lucao Elementary School ed syudad.
Lapud saya, tampol ya rumisponde ed lugar balet wala lad pan-taloran kwarto lapud maples ya timmayak so apoy lapud gawa labat ed light materials so kwarto.
Agga met immabet ed sakey ya oras tan apatunday puol. Dyad maong ya palar et anggapo met so asakitan ed insidente.
Posible kunon electrical faulty wiring so pinanlapuan ya puol balet akagetar ya manggawa nira ya imbestigasyon unpyan naantan so nanlapuan na poul.

robotstxt: allowed

filter: keep


text:
DAGUPAN CITY---Akagetar lan isempet ed South Korea so bangkay na dayuhan na nalmon inatey ed loob na inn ya tinuluyan to diad syudad na Dagupan.
Onong ed saray otoridad, naibaga da met la ed say kanayon na say biktiman si Mon Hung Bin so agawad saya.
Onong met ed say imbestigasyon na saray pulis anggapo met so anengneng dan antokaman na palatandaan ya walay agawan foul play ed inpatey ton nia lapod anggapo met so anengneng dan galos o sugat ed laman na say biktima.
Akabatan ya iya met so onaan na pankanawnawa ya linma ed bansa so dayuhan partikular met diad syudad na Dagupan pian dauloan kumon so pigaran aktibidad na Anyang YMCA Organization no iner aya so onaalagey bilan Secretary General na grupo.
Tinmanggi la balet ya mangiter na arom nin palapag so kakaiba na Koreano ed say agawa ed biktima.
Natandaan ya anengneng labat lan anggapo lay bilay so biktima diad loob na inn no iner iya naogep.


text:
San Pablo maps
-
No results found.
Administrative divisions
San Pablo neighbours
Alternate names of San Pablo
San Pablo, San Pablo City
Related places
Click the links to locate on map.San Pablo City (Philippines), San Pablo City (Philippines), San Pablo de las Salinas (Mexico), San Pablo Seamount (), San Pablo (Philippines), San Pablo (Colombia), Municipio de San Pablo (Guatemala), Mitla (Mexico), San Pablo Autopan (Mexico), San Pablo (Colombia), San Pablo (Bolivia), Municipio de San Pablo Jocopilas (Guatemala), Cantón de San Pablo (Costa Rica), San Pablo de Borbur (Colombia), San Pablo (Guatemala), Municipality of San Pablo (Philippines), San Pedro y San Pablo Tequistepec (Mexico), San Pablo (Costa Rica), San Pablo Apetatitlán (Mexico), San Pablo Jocopilas (Guatemala), Arroyo San Pablo (Uruguay), San Pablo Macuiltianguis (Mexico), San Pablo Ixayoc (Mexico), San Pablo Amicano (Mexico), Municipio de San Pablo La Laguna (Guatemala), San Pablo La Laguna (Guatemala), Vizal San Pablo (Philippines), San Pablo de Borbur (Colombia), San Pablo Tecalco (Mexico), San Pablo Huixtepec (Mexico), San Pablo Topiltepec (Mexico), San Pedro y San Pablo Etla (Mexico), San Pedro y San Pablo Teposcolula (Mexico), San Pablo Viejo (Costa Rica), Libín de San Pablo (Peru), San Pablo Número Dos (Panama), Hacienda San Pablo (Peru), Santisimo Rosario (Philippines), Santiago (Philippines), Santa Catalina (Philippines), San Pablo (Philippines), San Pablo (Philippines), San Pablo (Philippines), Bautista (Philippines), San Pablo Atlazalpan (Mexico), San Pablo (Colombia), Punta San Pablo (Peru), San Pablo Canyon (), Cerro San Pablo (Peru), Zitlaltepec (Mexico), Atoll Anaa (French Polynesia), San Pablo Yaganiza (Mexico), San Pablo Tijaltepec (Mexico), San Pablo Tepetzingo (Mexico), San Pablo Ozolotepec (Mexico), San Pablo Etla (Mexico), San Pablo Coatlán (Mexico), San Pablo de Napa (Bolivia), San Pedro y San Pablo (Mexico), Río San Pedro (Bolivia), Río San Pablo (Bolivia), El Rincón de San Pablo (Panama), San Pablo (Bolivia), Soledad (Philippines), Santa Elena (Philippines), San Pablo (Philippines), San Pablo (Philippines), San Pablo (Philippines), San Pablo (Philippines), San Pablo (Philippines), San Pablo (Philippines), San Pablo (Philippines), San Pablo (Philippines), San Pablo (Philippines), San Pablo (Philippines), San Pablo (Philippines), San Pablo (Philippines), San Pablo (Philippines), San Pablo (Philippines), San Pablo (Philippines), San Pablo (Philippines), San Pablo (Philippines), San Pablo (Philippines), San Pablo (Philippines), San Pablo (Philippines), Malaban (Philippines), Labasin (Philippines), Dolores (Philippines), Bula (Philippines), Balagbag (Philippines), San Pablo (Paraguay), San Pablo (Venezuela), San Pablo (Venezuela), San Pablo (Venezuela), San Pablo (Mexico), San Pablo (Mexico), San Pablo Zoyatitlanapan (Mexico), San Pablo Huixtepec (Mexico), San Pablo Huitzo (Mexico), San Pablo (Mexico),


text:
DAGUPAN CITY---Parehon akakulong natan so san-live-in partner ya narel ed ginawan buybust operation na saray otoridad diad parte na Perez Boulevard diad syudad na Dagupan nen niman na palbangon.
Kinabat so san-live-in partner na di Lovely Asnel, san Franklin Ferrer, parehon residente ed barangay Gueguesangen baley ya Mangaldan.
Narel ira kasumpalan na angaliw ed sikada so kasapi na intelligence operatives ed PNP Dagupan ed saraya.
Nen abetan ya shabu san mark money ya P300 so suspek diman la ira inerel na saray pulis.


text:
KAPITULO DESI-OTSO
Bautismo tan say Relasyon Mo ed Dios
Panon a gagawaen so panagbautismo ed Kristiano?
Antoran kundang so nakaukolan mon gawaen pian onkualipika ka ed bautismo?
Panon a gawaen na sakey so dedikasyon to ed Dios?
Anto so nikaduman rason no akin a manpabautismo?
1. Akin a labay na Etiopen opisyal na palasyo so manpabautismo?
‘NIA so danum, anto so makasbel ed siak pian nabinyagan?’ Satan so intepet na sakey ya Etiopen opisyal na palasyo nen inmunan siglo. Pinaneknekan ed sikato na sakey a Kristianon manngaray Felipe a si Jesus so insipan a Mesias. Lapud apakiwas a maong ed naaralan to ed Kasulatan, kinmiwas iyan Etiope. Imbalikas to a labay toy nabautismoan!
2. Akin a nepeg mon seryoson isipen so nipaakar ed bautismo?
2 No maalwar mo lan inaral iray akadkaunan kapitulo na sayan libro diad tulong na sakey a Tasi nen Jehova, nayarin iisipen mon akaparaan ka lan mangitepet na, ‘Anto so makasbel ed siak pian nabinyagan?’ Naaralan mo la so sipan na Biblia ya andi-anggaan a bilay diad Paraiso. (Lucas 23:43; Apocalipsis 21:3, 4) Naaralan mo met la so nipaakar ed tuan kipapasen na saray inaatey tan say ilalo a kioli. (Eclesiastes 9:5; Juan 5:28, 29) Nayarin mililimog ka la ed saray Tasi nen Jehova diad saray pantitipon da ed kongregasyon tan naimatonan mo lan mismo no panon dan tutumboken so tuan relihyon. (Juan 13:35) Mas importante, maseguron awalaan ka la na personal a relasyon ed si Jehova a Dios.
3. (a) Anto so ingganggan nen Jesus ed saray patumbok to? (b) Panon a gagawaen so bautismo ed danum?
3 Panon mon nipanengneng a labay moy manlingkor ed Dios? Oniay imbaga nen Jesus ed saray patumbok to: “Onla kayo . . . tan manggawa kayo na saray babangatan ed amin a nasyones, a binyagan yo ra.” (Mateo 28:19) Impatnag a mismo nen Jesus so alimbawa diad impanpabautismo to ed danum. Sikato so agwinalsikan na danum, tan aglambengat kinalboan na danum so ulo to. (Mateo 3:16) Say salitan “binyag” odino bautismo so nanlapu ed sakey a Griegon salita a mankabaliksan na “ilebleb.” Say bautismo sirin na Kristiano et mankabaliksan na sigpot a pangilebleb, odino pangipalseb, ed danum.
4. Anto so ipapabitar na bautismo ed danum?
4 Say bautismo ed danum et sakey a kakaukolanen parad amin a malabay a nawalaan na relasyon ed si Jehova a Dios. Say bautismo so mangipabitar ed publiko a pilalek moy manlingkor ed Dios. Ipapanengneng na satan a panliketan moy manggawa na linawa nen Jehova. (Salmo 40:7, 8) Balet, pian onkualipika ed bautismo, nepeg mon gawaen so pigaran kundang.
NAKAUKOLAN SO PIKAKABAT TAN PANANISIA
5. (a) Anto so primeron kundang pian onkualipika ed bautismo? (b) Akin ya importante iray Makristianon pantitipon?
5 Agapoan mo la so primeron kundang. Panon? Diad igagamor na pikakabat ed si Jehova a Dios tan ed si Jesu-Kristo, a nayarin diad panamegley na sistematikon panagaral na Biblia. (Juan 17:3) Balet dakel niray aaralen. Saray Kristiano so malabay a ‘napano na suston pikakabat ed linawa na Dios.’ (Colosas 1:9) Say iyaatendi ed saray pantitipon na kongregasyon na saray Tasi nen Jehova so makatulong a maong ed sayan pamaakaran. Importante ya atendian iratan a pantitipon. (Hebreos 10:24, 25) Say regular a pipiaral so ontulong ed sika pian ondakel so pikakabat mo ed Dios.
6. Kaunongan karakel a pikakabat ed Biblia so nepeg mon nagamoran ta pian onkualipika ka ed bautismo?
6 Siempre, agmo nakaukolan ya amtaen nin amin so ibabaga na Biblia ta pian onkualipika ka ed bautismo. Say Etiopen opisyal na palasyo so walaan met lay pikakabat, balet kinaukolan to ni so tulong pian natalosan to so pigaran parte na Kasulatan. (Gawa 8:30, 31) Ontan met, dakel ni so nepeg mon aralen. Diad tua et agkan balot ontundan manaral nipaakar ed Dios. (Eclesiastes 3:11) Balet, sakbay kan nabautismoan, nakaukolan mon amtaen tan awaten iray manunan bangat na Biblia. (Hebreos 5:12) Saratan a bangat so mangilaktip ed katuaan nipaakar ed kipapasen na inaatey tan say kaimportantian na ngaran na Dios tan say Panarian to.
7. Anto so nepeg ya epekto ed sika na panagaral ed Biblia?
7 Balet, aliwan magenap so pakawalaan lambengat na pikakabat lapud “no anggapo so pananisia agnayarin paliketen [so Dios].” (Hebreos 11:6) Ibabaga ed sikatayo na Biblia a sanen walaray totoo ed kadaanan a syudad na Corinto ya akadngel ed mensahe na saray Kristiano et “anisia ra, tan abinyagan ira.” (Gawa 18:8) Diad ontan met a paraan, say panaral ed Biblia so nepeg a mamawala met ed sika na pananisia a satan so apuyanan a Salitay Dios. Say panaral ed Biblia so nepeg a makatulong ed sika pian nawalaan na pananisia ed saray sipan na Dios tan ed manangiliktar a pakayari na bagat nen Jesus.
INABANG ED ARUM SO KATUAAN NA BIBLIA
8. Anto so mamakiwas ed sika pian inabang ed arum so naaralan mo?
8 No nababayuboan so pananisia ed pusom, agmo naamper so pilalek mon ibaga ed arum so naaralan mon mismo. (Jeremias 20:9) Napakiwas kan itongtong ed arum so nipaakar ed Dios tan ed saray gagala to.
9, 10. (a) Siopa so nayarin panginabangan mo na katuaan na Biblia? (b) Anto so nepeg mon gawaen sano labay moy mibiang ed organisadon panagpulong na saray Tasi nen Jehova?
9 Nayarin inabang mo ed arum so katuaan na Biblia diad mataktikan pangitongtong ed satan ed saray kakanayon, kakaaro, kakaabay, tan katrabahoan mo. Nasabi panaon et labay mo met lay mibiang ed organisadon panagpulong a kimey na saray Tasi nen Jehova. No labay mo lay mibiang, ibagam labat itan ed Tasi a mangiyaaral ed sika na Biblia. No ompatnag a kualipikado ka lan manpulong, duaran mamatatken ed kongregasyon so mitongtong ed sika tan ed say mangiyaaral ed sika.
10 Ontulong itan ed sika pian lalon nakabat so arum ed saray Kristianon mamatatken, a mamapastol ed pulok na Dios. (Gawa 20:28; 1 Pedro 5:2, 3) No naimano na sarayan mamatatken a natatalosan tan papanisiaan mo so manuna iran bangat na Biblia, manbibilay ka unong ed saray prinsipyo na Dios, tan talagan labay moy magmaliw a Tasi nen Jehova, ipaamta ra ed sika a kualipikado ka lan mibiang ed mapublikon ministeryo bilang agbautismadon manangipalapag na maong a balita.
11. Antoran pananguman so nayarin gawaen na arum sakbay iran onkualipika a manpulong ed publiko?
11 Diad biek a dapag, nayarin nakaukolan mo ni so manggawa na pigaran pananguman ed kabibilay mo tan ugalim ta pian onkualipika kan manpulong ed publiko. Nayarin laktipen na satan so pangitunda ed saray gawa ya isesekretom ed arum. Kanian, sakbay mon kerewen so pagmaliw ya agbautismadon manangipalapag, nakaukolan ya agka la manggagawa na saray seryoson kasalanan, a singa say seksual ya imoralidad, panagbuanges, tan panagdruga.
PANAGBABAWI TAN PAKAKOMBERTE
12. Akin a nakaukolan so panagbabawi?
12 Wala niray arum a kundang a nepeg a gawaen sakbay kan onkualipika ed bautismo. Oniay imbaga nen apostol Pedro: “Magbabawi kayo . . . tan manpataoli kayo, pian napunas so saray kasalanan yo.” (Gawa 3:19) Say panagbabawi et say masimoon a panermen ed agawaan mo nensaman. Say panagbabawi et matukotukoy ed sakey a too no imoral so datin kabibilay to, balet nakaukolan met itan ed sakey a toon nambilay a malinis ed moral. Akin? Lapud amin a totoo et mankakasalanan tan mankaukolan na panamerdona na Dios. (Roma 3:23; 5:12) Sakbay kan nanaral na Biblia, agmo ni amta no anto so linawa na Dios. Kanian panon kan sigpot a makapambilay unong ed linawa to? Nakaukolan sirin so panagbabawi.
13. Anto so pakakomberte?
13 Say panagbabawi so nepeg a tumbokan na pakakomberte, odino ‘pampataoli.’ Aliwa lambengat a panagbabawi so nepeg mon gawaen. Nakaukolan mon ipulisay so datin kabibilay mo tan determinado kan manggawa na maptek manlapu la’d natan. Sakbay kan nabautismoan et nepeg mo nin gawaen iray kundang a panagbabawi tan pakakomberte.
IDEDIKAM SO INKASIKA
14. Anton importantin kundang so nepeg mon gawaen sakbay a nabautismoan?
14 Wala ni so sakey ya importantin kundang a nepeg mon gawaen sakbay a nabautismoan. Nepeg mon idedika so inkasika ed si Jehova a Dios.
15, 16. Anto so kabaliksan na pangidedikam ed inkasika ed Dios, tan anto so mamakiwas ed sakey a too a manggawa ed saya?
15 Sano idedikam so inkasika ed si Jehova a Dios panamegley na masimoon a pampikasi, isisipan mo ed sikato so nikabkabiig a debosyon mo dia ed andi-anggaan. (Deuteronomio 6:15) Balet, akin a labay itan a gawaen na sakey? Bueno, isipen pa so sakey a balolaki ya onkakaraw ed sakey a marikit. No lalon nakabat to so marikit, tan nanengneng to iray maabig a kalidad na satan a marikit, sikato so lalon nagustoan na balolaki. Nasabi panaon, natural labat ya ibaga na balolaki a labay ton asawaen so marikit. Tua, say pangasawa so walaan na kaaruman iran responsabilidad. Balet say aro so mamakiwas ed sikato a manggawa ed satan ya importantin kundang.
16 Sano nakabat mo tan naarom si Jehova, napakiwas kan manlingkor ed sikato ya agnapipilitan odino manggawa na saray bengatla a manlimita ed pandayew ed sikato. Siopaman a malabay ya ontumbok ed Anak na Dios, si Jesu-Kristo, so nakaukolan a ‘mangiburi ed inkasikaton dili.’ (Marcos 8:34) Iburi tayo so inkasikatayo diad pangiseguro a saray personal a pilalek tan kalat tayo et agmakaamper ed sigpot ya itulok tayo ed Dios. Sakbay kan nabautismoan sirin, say panggawa ed linawa nen Jehova a Dios so nepeg a magmaliw a manunan gagalam ed bilay.
PANAEG ED TAKOT YA OMPAN AGMAKASUMPAL
17. Akin a nayarin agni labay na arum so manggawa na dedikasyon da ed Dios?
17 Arum so agni malabay a mangidedika ed inkasikara ed si Jehova lapud singa ira talawan a manggawa ed satan a seryoson kundang. Nayarin tatakotan da so pikuentaan ed Dios bilang dedikadon Kristiano. Lapud natatakot ira ya ompan ag-ira makasumpal tan napaermen da si Jehova, iisipen da a sankaabigan lay agpangidedika ed inkasikara.
18. Anto so mamakiwas ed sika a manggawa na dedikasyon ed si Jehova?
18 Legan a naaaralan mo lan aroen si Jehova, napakiwas ka lan manggawa na dedikasyon ed sikato tan gawaen so anggaay nayarian mo pian manbilay unong ed satan. (Eclesiastes 5:4) Kayari na pangidedikam ed inkasika, maseguron labay mo lay “mankurang a makanakana ed si Jehova pian sikatoy sigpot mon napaliket.” (Colosas 1:10, NW) Lapud arom ed Dios, agmo isipen a mairap so panggawa na linawa to. Maseguron mipakna ka ed si apostol Juan, ya angisulat: “Saya so aro na Dios, a sumpalen tayo so saray ganggan to: tan saray ganggan to aliwa ran ambelat.”
19. Akin ya agka nepeg ya ontakot a manggawa na dedikasyon ed Dios?
19 Anggano aliwa kan ayadyari, makapanggawa ka na dedikasyon ed Dios. Amta nen Jehova iray limitasyon mo tan agton balot ilaloan so panggawam na bengatlan agmo nayarian. (Salmo 103:14) Labay to kan onaligwas tan suportaan tan tulongan to ka. (Isaias 41:10) Makaseguro ka a no manmatalek ka ed si Jehova ed interon pusom, “itonton to so saray basbas mo.”
ISIMBOLOM SO DEDIKASYON MO DIAD PAMPABAUTISMO
20. Akin a kinaukolan ya ipanengneng ed publiko so dedikasyon mo ed si Jehova?
20 No nodnonoten mo iray bengatlan naaral tayo natan, natulongan ka a manggawa na personal a dedikasyon mo ed si Jehova panamegley na pikakasi. Amin na saramay talagan mangaaro ed Dios so nepeg met a “manggawa na [“mapublikon,” NW] panangipatua na onkana ed kilalaban.” (Roma 10:10) Panon mon gawaen itan?
21, 22. Panon kan makapanggawa na mapublikon “panangipatua” ed pananisiam?
21 Ipaamtam ed coordinator na ulop na mamatatken ed kongregasyon yo a labay mo so manpabautismo. Iyuksoy to so pigaran mamatatken a mangirepaso ed sika na saray pigaran tepet nipaakar ed manuna iran bangat na Biblia. No onabobon irayan mamatatken a kualipikado ka la, ibaga ra ed sika a nayarian mo lay manpabautismo ed nagawan asamblea odino kombension. * Sakey a paliwawa a mangirepaso ed kabaliksan na bautismo so kaslakan a gagawaen ed saratan ya okasyon. Insan say espiker so mangimbita ed amin a kandidato ed bautismo ya onebat ed duaran simplin tepet bilang sakey a paraan pian nibalikas da so mapublikon “panangipatua” ed pananisia ra.
22 Say mismon bautismo so mangipaamta ed publiko ya indedikam lay inkasika ed Dios tan sakey ka lan Tasi nen Jehova. Saray kandidato ed bautismo so sigpot a nipalseb ed danum pian nipanengneng ed publiko ya indedika ra so inkasikara ed si Jehova.
SAY KABALIKSAN NA BAUTISMOM
23. Anto so kabaliksan na pakabautismoan ed “ngaray Ama, tan say Anak, tan say espiritu santo”?
23 Imbaga nen Jesus a saray babangatan to so nabautismoan ed “ngaray Ama, tan say Anak, tan say espiritu santo.” (Mateo 28:19) Kabaliksan na satan a bibidbiren na kandidato ed bautismo so autoridad nen Jehova a Dios tan si Jesu-Kristo. (Salmo 83:18; Mateo 28:18) Bibidbiren to met so betang tan gagawaen na masanton espiritu, odino aktibon puersa na Dios.
24, 25. (a) Anto so isisimbolo na bautismo? (b) Anton tepet so nakaukolan ya ebatan?
24 Balet, say bautismo et aliwa labat a pangipalgep. Simbolo itan na importantin tuloy a bengatla. Say kipalgep mo ed danum so mangisisimbolo ya inatey ka la ed datin kabibilay mo. Say iyimwas mo ed danum so mangipabitar a mabilay ka la natan pian manggawa ed linawa na Dios. Tandaan met a nanggawa ka na dedikasyon ed si Jehova a Dios mismo, aliwan diad sakey a kimey, sengegan, arum a totoo, odino sakey ya organisasyon. Say dedikasyon tan bautismom so gapoan na maapit a tuloy a pikakaaro ed Dios, salanti, maapit a relasyon ed sikato.
25 Say bautismo so agmangigarantiya na kilalaban. Oniay insulat nen apostol Pablo: “Isumpal yo so dili a kilalaban yo ed takot tan giwgiw.” (Filipos 2:12) Say bautismo so gapoan lambengat. Say tepet et, Panon kan makapansiansia ed panangaro na Dios? Say kaunoran a kapitulo so mangebat ed satan.
^ par. 21 Saray bautismo so naynay a gagawaen ed tinaon iran asamblea tan kombension na saray Tasi nen Jehova.


text:
DAGUPAN CITY ---- Nanmalew ya trahedya so maliket kumon ya outing na sakey ya pamilya ya dimayo ni ed baley na San Fabian piyan manames kasumpalan ya nalner so sakey ya 15 anyos ya manbabalulaki diman.
Akabatan so biktima ya si Omar Sagun, ya tubon Camarin Victoria Tarlac.
Ag la kuno apansin na saray kapamilya to so pakabalang na biktima nen manames iraya ed San Fabian Beach. Lapud saya, tampul da layan imbaga ed otoridad ya tampul met ya rimmispundi.
Kinabuasan et nalmo labat lan litaw-litaw so laman na biktima ya anggapu lay bilay.
Tampul met ya naisempet so bangkay na biktima ed abong da ed Tarlac piyan diman lamayan.
Sobra met so ermen na pamilya na manbabalulaki maslak saray ateng to. (kenneth)


text:
DAGUPAN CITY- Ooperaan natan ed Trauma Hospital dya ed siyudad na Dagupan luyag na Pangasinan si Kapitan Jake Reyes na Brgy Tapuac kayari iyan pinapaltog na aga ni nakakabatan na suspek ed loob ya Brgy hall alas 2:45 ed sayan ngarem.
Wadyad loob ya barangay hall nen sakey ya armadon laki so limoob diman tan tan pinaltog so barangay Kapitan.
Likod na say nala tonyan tama na bala ed laman tan bekkeng et maswerte met iyan akalirtas ya tampol ya insugor ed patambalan na pigaran akanengneng ed insedente.
Ibabagan sa ulo tonya so target ya nakena na suspek balet agto iya naasinta.
Natan et kaplesan ni so gagawen na panaanap ed suspek ya tampol ya timakas kayari na pamamaltog.
Aantaen ni na kapulisan so pankakabatan na suspek kayari iyan naalaan na footage manlapu ed CCTV camera na opisina na Philhealth ya halos kapetekan labat na Brgy Hall.


text:
DAGUPAN CITY- Nelenew nen Municipal Social welfare Officer Wilma Coquia na baley na Sta Barbara Pangasinan ya daeset labat so naapektuan na agawan ipo-ipo dyad lugar nen sakey ya agew.
Kwanen Coquia ya dyad ginawa dan assestment ed sakey ya abong labat so graben naapektuan tonya tan pigaran kyew so atumba.
Wala ra kunu so pigaran uunla ed opisina da tan mikekerew na tulong pinansiyal ed sikara kayari kunun aderal so abong da balet anggapo so naipanengneng dan ebedensiya.
Nepeg kunun ya mangawit na katibayan umpan naitdan era na pinansiyal na tulong ya inter na lokal na pamahalaan.
Unaaabet ed 3,000 anggad 6,000 so posiblen naresebe na naapektuan na abetlan kalamidad.
Natandaan na anggano anggapo so nitalan asugatan ed insedente partikular ed Brgy Malanay dakel met so kaaabungan na aderalan na bubong.
Akauna ed saya pituran barangay met ed siyudad na San carlos so naapektuan lapud say ipo-ipo.


text:
Sual, Pangasinan
Say Sual sakey ya 1st class ya baley ed luyag na Pangasinan, Filipinas. Onong ed 2000 census, walay population to ya 25,832 ya totoo diad 5,444 ya pamilya. Sikato ya balbaleg coal power plant to ed Pilipinas, walay 1200 megawatt Sual Power Station, nanengneng ed sayan baley. Nen saman karian na Mirant Services LLC.
Dyad Enero, 2008, Bolinao Mayor Alfonso Celeste say kwanto local gobyerno so edemanda to so Indonesian ya tht barge APOL 3003 ya damyos. Say Unibersidad ya Pilipinas na Marine Science Institute (UPMSI) stated say kwanto ya say damyos ya environmental ya say balor to et unabot ya PHP 54.9 milliones. Say barge ya manguguyor ya tatawagey tug boat ya manlapud Indonesia ya paunla ed power plant ed Sual ya bulan ed Nobyembre 27 ya dineral na sakuna ya amay anchor tan lubir, tan intupak da ed Ilog na Malino reef, say iyuyubong to ya mga 95 porsyento ed samay coal cargo. Say anawet ya coal spill ya onlawak ya 33 ektarya (82 acres) ed samay coral tan dika ed dayat ed Sual
Ya sakey ya Baley nen Spanish galleon ya inawit ya parad samay produkto ya isalat.
Listaan na Barangay[edit | edit source]
Say Sual walay 19 ya barangay.


text:
DAGUPAN CITY---Asugatan so taloran tuo ed agawan banggaan na tricycle san motorsiklo diad baley ya San Fabian.
Akagamor na sugat diad nanduruman parte ya laman da so saray biktiman akalugan ed motorsiklo na di Angel Consolacion san Albert Ordonio ya parehon residente ed barangay Inmalog Sur.
Asugatan met so tricycle driver na si Rodolfo Gutierrez ya residente balet ed barangay Cayanga ed abitlan baley.
Nanbanggan so duaran luganan diad parte na Cayanga Bridge no iner agda kuno naimano so balang sinansakey ya nanresulta ed aksidente.
Tampol met ya nibatik ed ospital diad syudad na Dagupan so saray biktima na kaplesan lan manpapa-abig.
Irap met so kapulisan ya tukuyen no siopa so ed duaran driver so walay akan kasalanan ed aksidente.


text:
1 Nehemias
Sikato ray istoria na agawaan nen Nehemias alakin anak nen Hacalias.
Diad bulan na Kislev nen Kumaduanmploy taon na panooley nen Impirador Artajerjes, siak, si Nehemias, et wala ak ed manonan siudad na Susan. Si Hanani a sakey ed saray agagik a lalaki et sinmabia kaiba to ray pigaran lalaki a nanlapud Juda. Tinepetan ko ra na nipaakar ed saray Judion pinmawil manlapud nibantakan dan Babilonia tan say nipaakar ed Jerusalem. Imbaga rad siak a baleg so paniirap da ray akaligtar tan akapawil lad baley da; memelag-melagen met ira na saray totoon sangkaili a manaayam ed kaliber-liber da. Imbaga ra met ed siak ya ageba ni ray padir na Jerusalem tan ag ni apasimbalon nipaalagey iray puirtan apoolan. Nen nadngel ko ya, inmirung ak, insan ak nanakis.
Pigay agew ak a nanermen tan ag angan. Nampikasi ak ed Dios. "Katawan a Dios na Tawen! Matalonggaring ka tan nepeg kan takotan. Matoor kan mangaro tan susumpalen moy impisipanan mo ed saray mangarod sika tan mangoonur na saray ganggan mo. Imano mo ak pa, Katawan, tan talineng mo ak pa ed agew-labin pangipipikasik ed saray aripen mo a totood Israel. Ipatuak a nankasalanan kami, sikamin totood Israel. Nankasalanan ak tan saray lalakik. Maoges iray ginagawa mi sumpad sika tan ag mi inoonur iray ingganggan mo. Agmi inoonur iray bilin tan totontonen ya inter mod sikami diad panamegley nen Moises ya aripen mo. Nunot mo pa may inkuanmod kinen Moises: 'No aliwa kayon matoor ed siak, sikayon totood Israel, itaytayak ta kayod arum a bansa. Balet no ompawil kayod siak tan onuren yo ray ingganggan kod sikayo, papawilen ta kayod sayan pasen a pinilik a pangigalangan ed siak, anggaman ya ataytayak kayod inerman a sokung na mundo.'
"Katawan, sikara yay aripen mo, saray dilin totoom. Inyagel mo ra diad panamegley na baleg a pakayarim tan biskeg mo. Dengel mo natan so pikakasik tan saray pikakasi da ray arum ya ariripen mo a labay da kan pagalangan. Paaligwas mo ak pa natan, tan iyabuloy mon kasian ak na impirador."
Diad saraman ya agew siak so makaoley ed alak na impirador.


text:
Kasin Manbabayar Kayoy Kakaplo?
Andi, anggapoy ontan ed Saray Tasi nen Jehova; say kimey mi et susuportaan na saray boluntaryon donasyon tan agmi ipapakabat iray mangiiter. Anto itay kakaplo tan akin ya anggapo itan ed saray Tasi nen Jehova?
Say ganggan ya pangiter na kakaplo odino samploran porsiento na kaykayarian na sakey et kaibad Ganggan ya niiter ed bansan Israel nensaman. Balet malinew ya ibabaga na Biblia a satan ya Ganggan—kaiba lay ‘pankolekta na kakaplo’—et agla onaplika ed saray Kristiano.—Hebreos 7:5, 18; Colosas 2:13, 14.
Imbes ya mangiter na kakaukolanen ya kakaplo tan bagat, aaligen na Saray Tasi nen Jehova iray inmunan Kristiano tan susuportaan day ministeryo da diad duaran paraan: personal iran manpupulong tan manbabangat ya anggapoy sueldo tan mangiiter iray boluntaryon donasyon.
Kanian uunoren mi ibabaga na Biblia ed saray Kristiano: “Gawaen komon na kada sakey so unong ed ginetma to ed puso to, ya aliwan ambelat ed liknaan to odino lapud napapasootan, ta aaroen na Dios so maliket a mangiiter.”—2 Corinto 9:7.


text:
DAGUPAN CITY---Naaarap ed patung-patong ya kaso so sakey laki kasumpalan iyan narelan na onaabet ed P50,000 kantidar ya iligal na droga san nanduruman klase ya bala ed syudad na Alaminos, diad luyag na Pangasinan.
Nala ed say suspek na kinabat na si Benjamin Abarra so waloran gramo na shabu kasumpalan ya iimplementa na saray otoridad so search warrant ya inpalabas na say korte laban ed sikato.
Akumpiska met ed kostudiya na suspek so duaran bala para ed caliber .32 na paltog, pigaran drug paraphernalia, san pigaran bundle na kwarta ya
mankakantidar ya P36,000 ya iinapan na atubo to ed say iligal ton transaksyon.
Natan mansansia ni ed kostudiya na kapulisan so abitlan suspek.


text:
DAGUPAN CITY---Asugatan so taloran tuo ed banggaan na taloran luganan diad baley ya Lingayen, diad luyag na Pangasinan.
Akagamor na sugat ed nanduruman parte ya laman na biktima na di Alex King Aquino, George Peralta san Antonio Muñoz ya residente ra ed barangay Bani diad syudad na San Carlos.
Onong ed imbestigasyon na saray otoridad, sinmalpok ed kaabetan na van so motorsiklon mamanehoen na say biktiman si Aquino lulan so duaran backride na di Peralta san Muñoz rason no akin binmantak ira ed kalsada san akagamor na sugat san pasa ed nanduruman parte ya laman da.
Tampol iran inbatik ed ospital so saray biktima.
Onpapaway ed say imbestigasyon na saray biktima ed akainom nen agawa so insidente.
Mansansia ni balet so imbestigayon no siopa so talagan akan kasalanan ed say aksidente.


text:
DAGUPAN CITY---Onaabet ed P60,000 so nibatik na saray agga ni akabat na matakew diad abong na sakey empleyado ed gobyerno diad syudad na Dagupan.
Nanlulumon nandalem ed istasyon na pulis so biktiman si Celso Salazar, 55-anyos ya residente met ed syudad.
Akabatan na inmalis ed abong da so biktima kaiba so pamilya to balet abigla ira nen asukayan dan nilooban na matakew so abong da nen akasempet ira.
Nibatik so arom ya importante dan gamit singa say camera, cellphone san arom nira.
Natan mansansia ni so imbestigasyon na saray pulis ed abitlan inpatakew.


text:
DAGUPAN CITY---Asumpal ed inpatey na sakey laki san inkasugat na sakey ni ed diad agawan rambolan na duaran grupo na lalaki ed barangay Talos Patang, baley ya Malasiqui, diad luyag na Pangasinan.
Kinabat so inatey na si Orlando Rubang, 44-anyos ya residente ed abitlan lugar.
Nasaksak iya na say suspek na si Edmund Laureta, 26 anyos na residente met ed abitlan baley.
Base ed inisyal na imbestigasyon na saray otoridad, say suspek et walay dinepakan ton kaaro na biktima kanian sinmempet iya san nandalem ed ama to.
Kasumpalan ton nia et nanpanabet so ang grupo na suspek san biktima san awalaan ira na kolkolan ya asumpal ed buntalan anggad inpansaksak ed say biktima.
Nibatik met iya ed ospital balet inatey iya legan na tatambalen da.
Natan et sansia ni so imbestigasyon na saray otoridad ed sayan agawa.


text:
DAGUPAN CITY---Anggapoy nisalban gamit ed say ancestral house na datin gobernador diad luyag na Pangasinan kasumpalan iyan apuolan kalabian.
Anggapoy agawaan na saray katiwala ed abong nen datin Governor Cepriano "Tito" Premicias diad barangay Banaoang, Sta. Barbara no agga say bantayan legan na napupuolan so buon abong.
Binmayag na taloran oras antis ya apaay so puol ya inmabet ed mikadwan alarma.
Makples ya kinmamayat so apoy lapod bukod ed daan la so abong gawa ni iya ed kiyew.
Nan umpisa so apoy ed gubida diad mikadwan palapag na abong
kasumpalan dan makanggel na maksil ya putok so saray manaayam ed abong.
Anggad saray antigon gamit et adamay kaiba la so luganan ya akapara ed gilig na abong.
Mangbalet anggapo so naitalan asugatan ed insidente legan na aantaen met la so kabuoan ya kantidar na pinsala.


text:
Manisia Kayod Creationism?
Andi. Saray Tasi nen Jehova et manisia ya say Dios so amalsad amin. Balet agkami manisia ed creationism. Akin? Ta wala ray bangat na creationism ya kontrad Biblia. Niay duaran alimbawa:
Karukey na anemiran agew na impamalsa. Ibabaga na arum ya creationist ya samay anemiran agew na impamalsa et literal ya 24 oras so kada agew. Balet say salitan “agew” diad Biblia et nayarin ontukoy ed andukey ya panaon.
—Genesis 2:4; Salmo 90:4.
Kabayag la na mundo. Ibabangat na arum ya creationist ya pigaran libon taon ni labat so mundo. Balet base ed Biblia, wala la so mundo tan say universe antis na anemiran agew na impamalsa. (Genesis 1:1) Lapud satan, agkokontraen na Saray Tasi nen Jehova ed saray scientific research ya mamuprueban binilyon lan taon so mundo.
Anggano manisia iray Tasi nen Jehova ed Amalsa, agkami kontra ed science. Manisia kami ya agmankontraan so Biblia tan science.


text:
DAGUPAN CITY-Biktima na hit and so sakey ya limaran taon ya ugaw ya laki dya ed siyudad na Dagupan Pangasinan.
Akabatan so biktima ya si Gregory Montoya, 5 anyos, ya residente na Mangin District ed siyudad.
Base ed impormasyon manlapu ed laki na biktima pabasil la ed kalsada so apo to paunla ed abong to nen nabangga iya na motorisiklon
mamanehuen nen Jun Maramba ya sakey ya empleyado na Dagupan City Water District.
Balet imbes na tulungan to so biktima et intelak toya.
Tampol met iyan nisugor ed patambalan na saray akanengneng ed insedente na patambalan umpan nalapatan na lunas.


text:
DAGUPAN CITY---Todo buri natan so sakey mister ed ginawa ton inpankabil ed asawa to san inpan-pabaingan ed arap ya karaklan lapod sobra kunon imon ton nia.
Naaarap natan ed kaso so suspek ya residente diad syudad na na Dagupan kasumpalan iyan sikmuraan san laksiban na kawes so asawa to kasumpalan dan nankolkol diad dalem na tindaan lapod sobran imon.
Paneknek kuno so apilat ton kawes san aderal met ya panndalem ton kanian alakseban iya nen nankolkol ira.
Sobra kunon abaingan so bii ed say ginawa ed sikato na say asawa yo kanian desidido iyan ituloy so kaso laban ed mister to pian naitdan met la kuno iya na leksyon.
Natan akakulong la so suspek legan na itatarya met la so kason isegep laban ed saya.


text:
Akin et Agkayo Manseselebra na Easter?
Iisipen na arum
Aliwan tua: Saray Tasi nen Jehova et aliwa ran Kristiano kanian ag-ira manseselebra na Easter.
Say tua: Manisia kamin si Jesu-Kristo so Manangilaban tayo, tan gagawaen mi anggaay nayarian min ‘
tumboken a maapit iray bakat to.’—1 Pedro 2:21; Lucas 2:11.
Aliwan tua: Agkayo manisian binmilay lamet si Jesus.
Say tua: Manisia kamin binmilay lamet si Jesus; amta min importante itan ya bangat na Kristianismo tan sakey itan ed saray manunan ipupulong mi.—1 Corinto 15:3, 4, 12-15.
Aliwan tua: Isisiblet yod ananak yo so liket na panselebrad Easter.
Say tua: Inaro mi ray anak mi. Gagawaen mi anggaay nayarian min ibangat ira pian magmaliw iran maliket.—Tito 2:4.
Akin et agmanseselebra na Easter iray Tasi nen Jehova?
Ag-akabase ed Biblia so selebrasyon na Easter.
Ingganggan nen Jesus ya nodnonoten tayoy impatey to, aliwan say imbilay to. Tinaon min nonodnonoten so impatey to diad eksakton petsa ya base ed lunar calendar na Biblia.—Lucas 22:19, 20.
Manisia kamin aglabay na Dios so Easter ta nanlapu itan ed saray ritual nensaman ya walay koneksion tod panag-anak. Labay na Dios ya sikato labat so pangiteran tayoy debosyon tayo. Nasasakitan so Dios no sikatoy dayewen na totoo diad paraan ya agto labay.—Marcos 12:28-30; Lucas 4:8.
Amta min say desisyon mi ya agmanselebra na Easter et talagan base ed Biblia. Ibabaga na Biblia ya usaren tayoy “kakabatan tan pakatalus” imbes ya unor-unor ti labat ed saray tradisyon. (Probirbio 3:21, Maung a Balita; Mateo 15:3) No walay mantepet no akin et agkami manseselebra na Easter, ibabaga mi rason, balet rerespetoen mi karapatan na arum ya mandesisyon no antoy labay da.—1 Pedro 3:15.


text:
DAGUPAN CITY - Nababayagan so Pangasinan Mayor's League ed imbestigasyon diad kason inpanpatey ed kinen Urbiztondo Mayor Ernesto Balolong Jr.
Inyalimbawa nen Dasul Mayor Nacar, presidente na Pangasinan Mayor's League so kason inpanpatey ed kinen datin Infanta Mayor Ruperto Martinez ya agni aresolba anggad natan.
Impalapag ton anggad presentasyon labat la ed saray suspek balet agni apatuwaan na kapulisan ya saray duwaran narel da so talagan nangawa na kremin.
Agdamet ni antay akan-utek ed ginawan inpanpatey. Imporek ton agga nepeg ya nakuntento so kapulisan ed presentasyon labat na saray suspek no agsay anapen met so walad beneg na inpanpatey ed say mayor.
Gabay to met ya naitdan na hustisya so makapasinagem ya inpanpatey ed say kapara ton opisyal.


text:
Akin et Agkayo Mankri-Krismas?
Iisipen na Arum
Aliwan tua: Saray Tasi nen Jehova et agmanisia ed si Jesus kanian ag-ira mankri-Krismas.
Say tua: Kristiano kami. Manisia kami ya nilaban itayo panamegley labat nen Jesu-Kristo.—Gawa 4:12.
Aliwan tua: Dederalen yoy ulopan na sankapamilya ta babawalan yon man-Krismas iray membro yo.
Say tua: Importantin maong ed sikami so pamilya, tan uusaren mi so Biblia pian natulongan ya onelet so pamilya.
Aliwan tua: Agyo nalilikna so “kabaliksan na Krismas”—paniiteran, kareenan ed dalin, tan panggaway maong ed kaparan too.
Say tua: Gagawaen mi anggaay nayarian min magmaliw ya maiter tan mareen. (Uliran 11:25; Roma 12:18) Alimbawa, diad saray aral tan pampupulong mi, uunoren mi iyan instruksion nen Jesus: “
Inawat yon anggapoy bayar, iter yon anggapoy bayar.” (Mateo 10:8) Ontan met, ibabangat mi ya say Panarian na Dios labat so makapangiter na tuan kareenan ed dalin.—Mateo 10:7.
Akin et agmankri-Krismas iray Tasi nen Jehova?
Ingganggan nen Jesus ya nodnonoten tayoy impatey to, aliwan say inkianak to.—Lucas 22:19, 20.
Agnan-Krismas iray apostol tan inmuunan disipulo nen Jesus. Ibabaga na New Catholic Encyclopedia ya “
say unonan impanselebra na inkianak nen Jesus et nen manga 243 [C.E.],” a diad saman et masulok ya 100 taon lan inatey iray apostol.
Anggapoy ebidensya ya inyanak si Jesus nen Disyembre 25; ag-akasulat ed Biblia so petsa na inkianak to.
Manisia kami ya aglabay na Dios so Krismas ta nanlapu itan ed saray paganon tradisyon tan ritual.—2 Corinto 6:17.
Akin no mialig ki lad arum a?
Dakel so mankri-Krismas anggano amta ran nanlapu itan ed saray pagano tan agmet ibabangat na Biblia. Ompan nitepet da: Talaga kasin importante ya agman-Krismas iray Kristiano, anggano singa ompaway a duma ra?
Ibabaga na Biblia ya nepeg tayoy mannonot tan usaren so ‘
pakayari tayon mankatunongan.’ (Roma 12:1, 2) Ibabangat na Biblia ya nepeg tayon pablien so katuaan. (Juan 4:23, 24) Kanian anggano labay mi komon ya balibali impresyon na totoo ed sikami, uunoren mi ray prinsipyo na Biblia anggan balawen kami na arum.
Agkami mankri-Krismas balet rerespetoen mi karapatan na arum ya mandesisyon parad sarili da. Tan agmi pipigilan so arum ya manselebray Krismas.


text:
Say Libron Saray Istorya ed Biblia et Wala Lad Eskuelaan
Say Pangasinan ya translation na My Book of Bible Stories ya in-release nen 2012 et ontutulong ed ugugaw ya maneeskuela diad Pilipinas ya Pangasinan so salita da. Dugaruga itan ya libro ed instruksion na Philippines Department of Education ya usaren so mismon binalegan ya salita na ugugaw ed pambangat diad elementarya.
Masulok ya 100 so lenguahe ed Pilipinas, tan abayag lan pandedebatian no antoy nepeg ya usaren ed eskuelaan. Nen 2012, binirbir na Department of Education ya no say “lenguahen uusaren ed abung” so usaren met ed eskuelaan, “mas maples ya makaaral iray estudyante.” Bilang resulta, inggapo so programan “Mother Tongue-Based Multi-Lingual Education.”
Say Pangasinan so sakey ed saray lenguahen apili ya usaren. Balet walay problema. Imbaga na sakey ya prinsipal ya dagdaiset so libro tan magasin ya Pangasinan. Kanian dugaruga so impangi-release na Saray Tasi nen Jehova na libron Saray Istorya ed Biblia diad saray distriton kombension da nen Nobyembre 2012.
Manga 10,000 ya kopya so inimprinta ya ibunog ed saray kombension. Malikeliket iray ugugaw tan saray atateng da ed sayan libro ya nipatalos ed mismon lenguahe ra. Oniay imbaga na sakey ya sanasawa: “Labalabay itan na ananak mi ta natalo-talosan da.”
Kayarin tampol na kombension, wala ray Tasi ya linmad eskuelaan diad Dagupan City tan wala ray awit dan Saray Istorya ed Biblia. Saray maestro tan maestra et malikeliket ed satan a libro ta nanairapan iran mananap na libron Pangasinan ya nausar dad pambangat da. Masulok ya 340 libro so nibunog. Inusar itan ya tampol na saray maestro tan maestra ed pambangat dad ugugaw ya manbasay mismon lenguahe ra.
Malikeliket iray Tasi nen Jehova ya walay nitulong to yan libro ed edukasyon na saray ugugaw. Oniay imbaga na sakey ed saray translator ya tinmulong ed pangipatalos ed satan: “Abayag mi lan bibirbiren ya importante so pamawalay publikasyon ed sarilin lenguahe na totoo pian nasabi puso ra. Atan so rason no akin ya pansasagpotan na saray Tasi ya ipatalos ed nilasus iran lenguahe so Biblia tan arum nin literatura ya base ed Biblia.”


text:
DAGUPAN CITY---Pana-aralan ni anggad natan na Commission on Higher Education o Ched Region I so pan-gabay ya makapantagey na singil ed matrikula na say siamiran institusyon dia ed luyag na Pangasinan.
Kwan nen Mr. Rey Agcaoile, Supervisor na CHED Region I, siamiran eskwelaan ed luyag so kibmerew ya makapan-tagey na singil ed matrikula diad ontumbok ya dago balet anggad natan et aga ni iya naaprubaan.
Dyad boun rehiyon uno et labin apat ya kolehiyo so kinmerew ya tuition fee increase.
Nilinew to met yan agda basta abuloyan na makapan-tagey na singil ed matrikula so saray institusyon no agga kanepegan tan nepeg iyan undalan ed kaukulan na proseso kaiba la so panpasa na saray dokumento.
Siniguro to met ya anggapoy nagawaan dan pantagey ed matrikula so saray unibersidad ed rehiyon.
Akauna ed saya anemiran eskwelaan so tinanggian da ed kerew ya makapan-tagey na singil ed tuition fee ed saray estudyante lapud agda ni inpangipasa ed dugan panaon na saray kaukulan na dokumento kapara la na "letter of intent" umpan aya et naaprubaan.


text:
Pangasinan
- Nengneng met so: Pangasinan (panpalinewan)
Say Pangasinan et unaan ya klase luyag na Ilocos Region, Pilipinas. Unong ed 2010 Census, say papulasyon to et 2,779,862 totoo.
Walay kabaleg tan sukat to ya 5,451.01 kilometro kuwadrado. Say dialling code to et 75. Say kapital to et Lingayen.
Say salitan Pangasinan so kumasakey ya salita ed luyag na Pangasinan.
Say ngaran ya Pangasinan so labay ton ibaga dalin na asin o pasen na gawaan na asin, ya nanlapu ed lamot na salita ya asin.
Nen saman, wala'y daan ya panarian ya atawag na Luyag na Pangasinan. Si Princesa Urduja, sakey ya biin mibabakal, so panisiaan ya nan-oley ed Pangasinan nen 14th siglo o kumalabinapat ya lasus ya taon.
Say Pangasinan so bantog lapu ed say Hundred Islands National Park tan saray mararakep ya baybay to.
Say Pangasinan so nakakabat ya inianakan nen Pangulo Fidel V. Ramos tan si Speaker Jose de Venecia. Si ina nen Pangulo Gloria Macapagal-Arroyo so inianak ed Binalonan, Pangasinan.
Say 1200 megawatt Sual Coal-Fired Power Plant, tan say 345 megawatt San Roque Multi-Purpose Dam so nipasen ed Pangasinan.
Template:Infobox Philippine province
Saray logan
- 1 History
- 2 Kultura
- 3 Baley
- 4 Ciudad
History[edit | edit source]
Prehistory[edit | edit source]
Say balon totoo o Homo sapiens so sinmabi ed Malay archipelago o kapuloan Malay nen imbeneg a 50,000 a taon. Arayan balon totoo so panisiaan ya nanlapu ed Africa.
Salitan Austronesian[edit | edit source]
Say salitan Austronesian so kabat a nanlapu ed Taiwan o dia ed dalin Sunda ed Southeast Asia, sakey a baleg a dalin nen abayag lan panaon a akapeket ed dalin na Asia. Balet, nen abayag lan panaon, say dalin Sunda so adelap. Say atilak ed dalin na Sunda so saray kapuloan Malay o Malay archipelago. Saray totoo a managsalita na salitan Austronesian tan saray ilalak da a Malayo-Polynesian so tinmayak ed kapuloan Malay tan saray arom ya kapuloan ed dayat Pacific tan dayat Indian, pati angga ed pulo Easter o Easter Island tan pulo Madagascar. Saray Malayo-Polynesian so akasabi met ed Australia nen saman. Arawi so asabi na saray Malayo-Polynesian ta marunong ira a ondayat tan lapu ed pandayat a baloto, bangka, o parao da.
Say utit ya ari na Caboloan na Pangasinan si Ari Kasikis.
Pansakop na Espana[edit | edit source]
Sinmabi si Ferdinand Magellan ed Filipinas nen 1521.
Nen Abril 27, 1565, say conquistador (managsakop) na Espana a si Miguel Lopez de Legazpi so sinmabi ed Cebu.
Nen 1571, ingapu na Espana so pansakop ed Pangasinan.
Nen 1580, say Pangasinan so asakop la insan ginawan Alcadia Mayor na Governador a Espanol ed Filipinas.
Panarian na Pangasinan[edit | edit source]
Nen Deciembre 1660, si Andres Malong so ginawan ari ed Panarian na Pangasinan nen tinalo da ray Kastila.
Nen Noviembre 3, 1762, si Juan de la Cruz Palaris akilaban ed saray Kastila. In-proklama na totoon Pangasinan so kawayangen (independence) na Pangasinan.
Katipunan[edit | edit source]
Nen Noviembre 3, 1897, ginmapoy paloob ed muyong ya Katipunan ed Pangasinan. Saray angipangulo ed Katipunan ed Pangasinan-Zambales:
- Román Manalang - Presidente Generalísimo "Bagong Silang"
- Mauro Ortiz - Vice-Presidente General de División "Sinukuan"
- José Montemayor Jiménez - (Secretario) Katulong "Aromas"
- Domingo García - (Cajero) Tagi-yaman
- Felipe Quintos - Coronel "Ginebra"
- Marcelo García - Coronel "Talisay"
- Aurelio García - Coronel
- Gil Fontanilla - Comandante
- Cirilo Cabagun - Comandante
- Pedro Natividad - Comandante
- Gregorio Onofre - Capitán
- Graciano Rapinan - Capitán
- Céndido Raroque - Capitán
- Julio Rabara - Capitán
- Narciso Peralta - Capitán
- Vicente de Vera - Capitán
- Félix Jimenez - Capitán
- Francisco Raroque - Teniente
Kultura[edit | edit source]
Say kultura na Pangasinan so karaklan a laok na Malayo-Polynesian, Kastila, tan American, a alaokan met na Hindu, tan Insik. Natan, say Pangasinan so maslak a westernized la.
Totoo
Saray totoo ed Pangasinan et tatawagen na Pangasinan, Pangasinense, o taga Pangasinan. Saray arom a totoo ed Pangasinan et saray Ilocano, Bolinao, tan Tagalog.
Saray Pangasinan so Malay o Malayan, singa saray arom a totoo ed kapuloan na kapuloan Malay o Malay archipelago. Saray totoo ed Pangasinan so mikanayon ed saray Polynesian ed kapuloan na dayat Pacific, saray totoo a Formosan ed Taiwan, saray Cham ed Vietnam tan Kampuchea, saray Malagasy ed Madagascar, tan nayarin walay arawin pikanayon da ed saray Ainu ed Japan.
Saray kabkabat a totoon nanlapu ed Pangasinan, si Pangulo Gloria Macapagal-Arroyo; datin Pangulo Fidel V. Ramos; Speaker Jose de Venecia, Jr.; tan si Fernando Poe, Jr.
Salita
Say salitan Pangasinan so sakey a sanga na salitan Malayo-Polynesian a sanga na salitan Austronesian. Say salitan Pangasinan so asingger a kanayon na salitan Ibaloi ed luyag na Benguet tan baley na Baguio. Saray salitan Pangasinic:
- Pangasinan
- Ibaloi
- Karao
- I-wak
- Kalanguya
- Keley-I
- Kallahan
- Kayapa
- Tinoc
Saraya so arom a salitan Pangasinic so salita ed luyag na Benguet, Nueva Ecija, Nueva Vizcaya, tan Ifugao.
Say salitan Pangasinan so sakey a salitan agglutinative (nanpepeket). Nayarin say salitan Pangasinan so walay pikanayon to ed salitan Sumerian, amay salita nen saman ed dalin na Sumer ed Mesopotamia, natan diman ed Iraq.
Baley[edit | edit source]
- Agno
- Aguilar
- Alcala
- Anda
- Asingan
- Balungao
- Bani
- Basista
- Bautista
- Bayambang
- Binalonan
- Binmaley
- Bolinao
- Bugallon
- Burgos
- Calasiao
- Dasol
- Infanta
- Labrador
- Laoac
- Lingayen
- Mabini
- Malasiqui
- Manaoag
- Mangaldan
- Mangatarem
- Mapandan
- Natividad
- Pozorrubio
- Rosales
- San Fabian
- San Jacinto
- San Manuel
- San Nicolas
- San Quintin
- Santa Barbara
- Santa Maria
- Santo Tomas
- Sison
- Sual
- Tayug
- Umingan
- Urbiztondo
- Villasis
Ciudad[edit | edit source]
Dadalawen[edit | edit source]
Kapulo-puloan odino Taytay Bakes (Hundred Islands)[edit | edit source]
Say Kapulo-puloan odino Taytay Bakes, dia ed baybay na Brgy. Lucap ed Alaminos City, so 123 a kapuloan ed Lingayen Gulf.
Nuestra Senora de Manaoag[edit | edit source]
Say Nuestra Senora de Manaoag. Papanisiyaan ya makapampaabig ya sakit tan makatulong ed kairapan ya bilay. Dakerakel ya milagro so agawaan to manlapo la nen saman angga ed natan ed bilay-bilay ya totoo. Saray totoo ya taga salaney ya baley o salaney ya luyag na Pilipinas so lanang ya unbibisita kada simba lalo la no pista. Say pista ya birhen et no Mayo tan no Oktubre.
Arom a bantog a dadalawen[edit | edit source]
- Bonuan Blue Beach ed Dagupan
- White Beach ed San Fabian
- Cape Bolinao Beach ed Bolinao
- Tambobong White Beach ed Dasol
- Tondol Beach ed Anda
- Antong Falls ed Sison
- Cacupangan Cave ed Mabini
- Mount Balungao ed Balungao
- Manleluag Spring National Park ed Mangatarem
- Sanctuario de Senor Divino Tesoro ed Calasiao
- Salasa Church ed Bugallon
- Urduja House ed Lingayen
- Lingayen Gulf War Museum ed Lingayen
- Bolinao Museum ed Bolinao
- Narciso Ramos Sports and Civic Center ed Lingayen
- Oceanographic Marine Laboratory ed Alaminos
- Blessed Virgin's Well ed Manaoag
Nengneng met[edit | edit source]
- Salitan Pangasinan
- Totoon Pangasinan
- Balikasan ed English - Pangasinan
- Balikasan ed Pangasinan - English
- Filipinas
- Asin
- Bagoong
- Bangus
Saray nipaway ya kawing[edit | edit source]
- Official Website of the Provincial Government of Pangasinan
- Kingfisher School of Business and Finance
- Borobudur Ship Expedition
- CIA World Factbook: Philippines
- U.S. Country Studies: Philippines
- Origins of the Filipinos and Their Languages by Wilhelm G. Solheim II (PDF)
- History of the Philippine Islands
- The United States and its Territories 1870 - 1925: The Age of Imperialism


text:
Oriental Mindoro
Say Oriental Mindoro et unaan ya klase luyag na Mimaropa, Pilipinas. Unong ed 2010 Census, say papulasyon to et 785,602 totoo.
Walay kabaleg tan sukat to ya 4,238.38 kilometro kuwadrado. Say dialling code to et 43. Say kapital to et Calapan.
Saray siyudad san baley[edit | edit source]
Say Mindoro ed Bokig walay 1 ya siyudad san 14 ya baley.
Siyudad[edit | edit source]
Saray baley[edit | edit source]
Saray too diad Kamangyan[edit | edit source]
- Alfonso Umali, Jr., sponsored Mindoro congressman in a first district
- Carolyn Grace Garcia, sakey nag-lalaptop diad kompiuter ed baley tan ofisial na mayor girl
- Humerlito Dolor, bise-gobernador diad Kamangyan
- Joseph Carol Garcia, gobernador diad Kamangyan
- Noli de Castro, sigud ya pangalawang pangulo diad Pilipino nen 2004 hanggang 2010


text:
Kasin Iisipen Yon Sikayo Labat so Nilaban?
Andi. Dakel ya nambilay nensaman ya aliwan Tasi nen Jehova so naikdan na pankanawnawan nilaban. Ipapaliwawa na Biblia ya diad balon mundo ya insipan na Dios et “
wala so kioli na saray matunong tan saray agmatunong.” (Gawa 24:15) Ontan met, dakel ya totoo natan so nayarin onggapo ni labat ya manlingkor ed Dios, anggan sikara et nilaban met. Balet, aliwan sikami so mangibaga no siopa ray nilaban tan agnilaban. Si Jesus labat so naikdan na autoridad a manggawad satan.—Juan 5:22, 27.


text:
SAY PANAG-BANTAYAN (PANARALAN YA EDISYON) MAYO 2014
Aralen ed sayan isyu no anto ray paraan ya nausar tayod ministeryo pian makakombinse ebat tayo ed saray mairap ya tepet. Akin et importantin mansiansia itayon matoor ed organisasyon na Dios?
‘Say Kanen Ko Et Say Panggaway Linawa Na Dios’
Interesado si Arin David, apostol Pablo, tan si Jesu-Kristo ya gawaen so linawa na Dios. Panon tayon nagawaan so linawa na Dios, anggan mairap so teritoryo?
Panon so Nepeg Tayon “Iyebat ed Kada Sakey”?
Panon tayon mikatunongan ya epektibo base ed Kasulatan no wala ray mairap ya tepet ed ministeryo? Aralen so taloran paraan pian makakombinse so ebat tayo.
Iyaplika so Golden Rule Diad Ministeryom
Panon tayon tratoen so kada toon nakakatongtong tayod ministeryo tayo? Antoy nepeg ya epekto na samay imbaga nen Jesus ya nabasad Mateo 7:12 diad panagpulong tayo?
Talagan Tinulongan Ak nen Jehova
Imbalikas nen Kenneth Little no panon ya sikatoy tinulongan na Dios a Jehova ya ontalona anggaman mabaing tan anggapoy talek tod sarili. Nengnengen no panon ya benendisyonan na Dios iray impansagpot diad interon bilay to.
Si Jehova et Organisadon Dios
Panon ya nanengneng ed saray agawgawa ed Israel nensaman tan ed saray Kristiano nen inmunan siglo ya nepeg met ya organisado iray lingkor nen Jehova ed dalin natan?
Kasin Mibabansag Kad Iyaabante na Organisasyon nen Jehova?
Asingger lan mangangga so mauges ya sistema nen Satanas diad Armagedon. Akin ya importantin mansiansia tayon matoor ed organisasyon na Dios?
“Dakel ni Kaukolan ya Anien”
Walay masulok a 760,000 ya Tasi nen Jehova ya mangipupulong ed maong a balita diad Brazil. Panon ya ginmapoy panagpulong diad South America?


text:
Kasin Rerespetoen Yoy Arum a Relihyon?
Uunoren mi simbawa na Biblia ya “
igalang yo so amin a totoo”—antokaman so relihyon da. (1 Pedro 2:17) Singa bilang, diad arum a bansa, nilibo iray Tasi nen Jehova. Balet, agmi susugsogan iray walad gobierno odino saray manggagaway ley ya istriktoan odino ibawal so kimey na arum a relihyon. Agkami met mangikakampanya na saray ley a mangipilit na saray papanisiaan mi ed totoo. Imbes, ipapanengneng mi respeto ed arum a singa panagrespeto dad sikami.—Mateo 7:12.


text:
1 Saray Arari, Kapitulo 1
Masikesiken lay Ari David. Ag la napepetangan so laman to anggan nanlalatup so iyooles dad sikato. Kanyan inkuan ed sikato na saray opisyal to, "Kagalang ya Ari, iyabuloy mon mananap kamiy marikit a nakaibam tan manasikasod sika. Ondokul ed abay mo, pian napetangan ka." Nananap ira ed intiron dalin na Israel na sake a magangganan marikit, et nalmo ray Abisag a taga Sunem. Inyakar da sirin ed ari. Ontan lay ganggana to, tan pinagaan tan inasikaso toy ari; balet ag inakdulan na ari.
Si Adonias ya anak di David tan Hagit et yogtan nen Absalom tan mapalaloy inkaguapo ton laki. Ag balut apampasnukan nen David, tan pirawat toy magmaliw ya ari. Angiparaan la na saray ikana ton karwahi tan saray kabayo tan limamplon lalaki a mangolup ed sikato. Akitongtong lad kinen Joab (a say ina to et si Sarvia) tan si Abiatar a pari, et inmabuloy iran tulongan da. Balet ag akigampid sikato si Sadoc a pari, si Benaya a lakin anak nen Jehoyada, si Natan a propita, si Simei, si Rei, tan saray umaantabay ed kinen David.
Aminsan ya agew, angibagat si Adonias na saray karniro, baka, tan pinataban kilaw na baka diad Oleg a Baton-Dampay ya asingger ed sobul na En-rogel. Binagaan tod sayan pista na bagat iray arum a lalakin anak nen David tan saray taga Juda ya opisyal na ari. Balet ag to binagaan si agi tod ina a si Solomon, si Natan a propita, si Benaya odino saray umaantabay na ari.
Insan linmay Natan ed kinen Bat-seba ya ina nen Solomon tan kuanto, "Ag mo ni nadngelan a si Adonias a lakin anak nen Hagit et ginawa toy sikaton dili ya ari? Ag ya kabat nen Ari David! No labay mon niagel so bilay mo tan say bilay na anak mon Solomon, gawam yan simbawak ed sika: Lakan tampol ed kinen Ari David tan tepet mod sikato, 'Ag mo ta sinambaan, Kagalang ya Ari, a si Solomon ya anak ko so onsalat ed sikan manari? Akin sirin et nagmaliw ya ari si Adonias?'" Insan inyarum nen Natan ya inkuan, "Legan mod satan a mitotongtong ed ari, onloob ak tan paneknekan koy ibabagam."
Kanyan linmay Bat-seba, ta pitongtongan toy ari diad dokulan to. Mataktakken lay ari, tan si Abisag a taga Sunem so manaasikasod sikato. Dinmakmomo si Bat-seba a pamagalang tod ari, insan tinepet na ari ed sikato, "Antoy labay mo?"
Inmebat, "Kagalang ya Ari, sinambaan mod ngaran na Katawan a Dios mo a si anak kon Solomon so onsalat ed sikan manari. Balet nagmaliw lan ari si Adonias, anggaman ya anggapoy pikakabat mo. Angibagat na amayamay a baka, insan to binagaan ed pista iray lalakin anak mo, si Abiatar a pari, tan si Joab a pangulo na saray sondalom, balet ag to binagaan si anak mon Solomon. Kagalang ya Ari, amin da ray totood Israel et sikay aalagaren dan mangibagad sikara no siopay manarin onsalat ed sika. No ag mo ya gawaen natan, kapatey mo siak tan si Solomon ya anak ko et nipasen kamin traidor."
Mitotongtong niy Bat-seba ed ari nen sinmabid palasio si Natan. Nibagad ari a sinmabiy propita Natan. Linmoob si Natan, insan dinmakmomod arap na ari. Insan inkuanto, "Kagalang ya Ari, imbawag mo la a si Adonias so onsalat ed sikan manari? Diad sayan agew, linman angibagat si Adonias na amayamay a baka, karniro, tan pinataban kilaw na baka, tan binagaan to ray lalakin anak mo, si Joab a pangulo na saray sondalom tan si Abiatar a pari. Diad sayan bekta, kaiba ran manaakan tan maniinom tan iyeeyag na saray kakaiba to, 'Andokey komun so bilay nen Ari Adonias!' Balet ag to ak binagaan, Kagalang ya Ari; ag to met binagaan si Sadoc a pari, si Benaya odino anggan si Solomon. Inabubonan mo ya kasi, Kagalang kon Ari, anta ag mo anggan imbaga ed saray opisyal mo no siopay manarin onsalat ed sika?"
Inkuanen Ari David, "Ibagam ed kinen Bat-seba ya ompawil diad abay ko" -et pinmawil si Bat-seba tan nanalagey ed arap na ari. Insan inkuan na ari ed sikato, "Sambaan kod sika, diad ngaran na mabilay a Katawan ya angekal ed siak ed amin a gunigon ko, a sumpalen ko natan imay sinambaan kod sika diad ngaran na Katawan a Dios na Israel a say anak mon Solomon so onsalat ed siak a manari."
Dinmakmomo si Bat-seba a pamagalang to tan kuanto, "Mambilay komun ed ando lan ando so Kagalang ya Ari!"
Insan ingganggan na ari, "Tawag yo ra dia di Sadoc, Natan, tan Benaya." Dinmago rad arap na ari, tan kuan na arid sikara, "Itagar yo ray opisyal ko, pakabayo yod dilin mulak si Solomon, tan olup yon onlad Gihon. Sikayon dua, Sadoc tan Natan, so manlana ed kinen Solomon a manari ed Israel. Insan yo paknulen so trumpita tan iyeyag yo, 'Andokey komun so bilay nen Ari Solomon!" Tombuk yon ompawil dia, tan kasabi to onirung lad tronok. Salatan to ak a manari, ta sikatoy pinilik a manoley ed Israel tan Juda."
"Nasumpal so labay mo," ebat nen Benaya "Abuloyan ya komun na Katawan a Dios mo. No kaonungay inkiwala na Katawan ed Kagalang ya ari, ontan met komun so kiwala tod kinen Solomon, tan gawaen ton maaligwas niy panoley to nen say sika."
Kanyan si Sadoc, si Natan, si Benaya, tan saray umaantabay na ari et pinakabayo ray Solomon ed mula nen Ari David, tan inolup dan linmad Gihon. Inala nen Sadoc so pananginan na larak na oliban inala tod Tuldan Ayamay Katawan, insan to nilanaay Solomon. Pinaknul day trumpita, tan ineyag na amin a totoo, "Andokey komun so bilay nen Ari Solomon!" Insan da tinombuk ed impawil to a maneeyag irad liket tan mantotogtog ira na saray plauta; diad kasil na ingal da, ayegyeg so dalin.
Nen nasusumpal lay Adonias tan saray bisita to a mansisilibra, nadngel day ingal. Nen nadngel nen Joab so trumpita, inkuanto, "Antoy kabaliksan na saman ya ingal ed siudad?" Mansasalita ni nen sinmabiy Jonatan a lakin anak nen Abiatar a pari. "Loob ka," kuanen Adonias. "Maung kan too - kanyan andi-duaruwan maung a balita so ipasabim."
"Andi, aliwan maung a balita," ebat nen Jonatan. "Ta say Kagalang ya Ari David et ginawa ton ari si Solomon. Imbaki ton mangolup ed sikato ira di Sadoc, Natan, Benaya, tan saray umaantabay na ari. Pinakabayo rad mula na ari si Solomon, insan diad Gihon di Sadoc tan Natan et nilanaan da a manari. Linma rad satan ed siudad, maneeyag-eyag ed liket iray totoo, tan natan wadman iran magolo-golon ingal lan ingal. Sikato man imay kadkadngel yon ingal. Si Solomon la natan so ari. Aliwan satan labat, linmad Kagalang ya Ari David iray opisyal to a mangilugay ed sikato tan kuanda, "Say Dios mo gawaen to komun si Solomon a bantug nen say sika, tan panoley to et maaligwas nen say impanoley mo.' Insan si Ari David a walad dokulan et tinmuek ya angigalang ed Dios, tan kuanto, 'Idayew tayoy Katawan a Dios na Israel, ta diad sayan agew ginawa toy sakey ed saray kabyangay pamilyak a manarin onsalat ed siak, tan inyabuloy ton anengneng ko nin agawa ya!'"
Insan tinmakot iray bisita nen Adonias, kanyan inmalagey iran amin tan nagsitaynan la ran amin. Diad gaway baleg a takot nen Adonias ed kinen Solomon, linmad Tuldan Ayamay Katawan tan pinmeket ed saray pinagkasaklur na altar. Nibagad Ari Solomon a si Adonias et antakot ed sikato tan akapeket ed saray pinagkasaklur na altar tan inkuanto, "Labay ko nin sambaan ed siak nen Ari Solomon ya ag to ak papatey."
Inmebat si Solomon, "No ipanengneng ton matoor ed siak, anggapoy maoges a nagawad sikato, balet no andi, nepeg a pateyen." Kanyan angibakiy Ari Solomon, na amaepas ed kinen Adonias. Linmad ari tan dinmakmomod arap to a pamagalang to, tan kuan na arid sikato, "Nayarian mo lay onsempet."


text:
Kasin Inuman na Saray Tasi nen Jehova so Biblia Pian Nasuportaay Papanisiaan Da?
Andi. Diad tua, nen naamtaan min dumad ibabaga na Biblia iray papanisiaan mi, inuman mi iratan.
Dakel ya taon antis kamin angi-publish na New World Translation of the Holy Scriptures nen 1950, inaral mi lay Biblia. Inusar mi ray available ya bersion tan ditan so angibasiyan mid saray papanisiaan mi. Imanoey pigaran abayag lan papanisiaan na Saray Tasi nen Jehova, tan nengneng yo no kasin ontan ya talaga so ibabangat na Biblia.
Papanisiaan mi: Say Dios et aliwan Trinidad. Oniay imbaga na Hulyo 1882 ya Zion’s Watch Tower: “Amta na saray manbabasa ya manisia kamid si Jehova tan Jesus, tan say masanton Espiritu, balet agmin balot aawaten so agnibased Biblia ya bangat a saraya et taloran Dios ed saksakey a persona odino, sakey a Dios a taloran persona.”
No antoy kuan na Biblia: “Si Jehova a Dios tayo sikato so sakey a Jehova.” (Deuteronomio 6:4, Say Biblia, Philippine Bible Society) “Para sikatayo saksakey so Dios, say Ama ya amalsa ed amin a bengatla tan manbibilay itayon para sikato. Saksakey met so Katawan, si Jesu-Kristo, a diad panamegley to apalsay amin a bengatla, tan diad panamegley to met manbibilay itayo.” (1 Corinto 8:6, Maung a Balita) Imbagan mismo nen Jesus: “Say Ama babaleg nen say siak.”
—Juan 14:28, Say Biblia.
Papanisiaan mi: Aliwan tua so andi-anggaan a panamairap ed mandarlang ya impierno. Nibase ed Roma 6:
23 na King James Version so tema na Hunyo 1882 a Zion’s Watch Tower a “Say Bayar na Kasalanan et Patey,” tan oniay nabasa: “Malinew tan simpli itan ya katuaan. Balet makapakelaw ta dakel ed saray mangibabagan manisia ran say Biblia et Salita na Dios so kontran maong ed sayan malinlinew ya katuaan, tan ipipilit day papanisiaan da, tan ibabangat kuno na Biblia, a say bayar na kasalanan et andi-anggaan a panamairap ed mandarlang ya impierno.”
No antoy kuan na Biblia: “Say toon mankasalanan sikato so ompatey.” (Ezequiel 18:4, 20, Maung a Balita) Say dusa na saramay onkokontra ed Dios et aliwan andi-anggaan a panamairap, noagta “andi-anggaan a kaderal.”
Papanisiaan mi: Say Panarian na Dios et tuan gobierno, aliwa labat a walad puso. Oniay imbaga na Disyembre 1881 ya Zion’s Watch Tower nipaakar ed Panarian na Dios: “Siempre, kaibad kiletneg na sayan panarian so paneral ed amin a panarian diad dalin.”
No antoy kuan na Biblia: “Tan dia ed saray agew naani na saratan ya ar-ari, say Dios na tawen mamaalagey naani na sakey a panarian ya anggan kapigan agnaani naderal tan say pananguley to agnaani niiter ed sananey a baley. Balet buybuyaken to naani tan upoten to naani so saraya ya amin a panarian, et sikato so mansiansia lawas.”
—Daniel 2:44, Say Biblia.
Kasin uusaren na Saray Tasi nen Jehova so New World Translation pian nasuportaay papanisiaan da?
Andi. Uusaren mi nin siansia so nanduruman bersion na Biblia diad pampupulong mi. Diad tua, anggano mangiiter kami na libren New World Translation bilang kabiangan na libren programa na panangiyaral na Biblia, labay mi met ya iyaralan iramay mas labay day arum a bersion na Biblia.


text:
DAGUPAN CITY---Onaabet ed 18 bibii ya manta-trabaho bilan Guest Relation Officers (GRO) so nisalba ed ginawan Oplan Kalapati na pwersa ya Philippine National Police tan say City Health Office ed syudad na San Carlos, diad luyag na Pangasinan.
Sarayan bibii et man tatrabaho ed taloran bar diad barangay Roxas at Pagar ed abitlan syudad.
Anggano walay nipa-nengneng ya permit na saray akan gawa na bar, anggapo balet so nipanengneng ya pink card na saray bibii bilan paneknek ya sika da et nipapasilong ed regular check-up.
Depensa da anggapoy sapat ya kwarta da ya panpa-check-up da.
Lapod saya tampol iran inawit ed istasyon na pulisya pian imbestigaan ira no sangkot ira ed prostitusyon.


text:
DAGUPAN CITY---Mankelaw natan so pigaran residente ed barangay Maningding ed baley ya Sta. Barbara diad luyag na Pangasinan lapod bunga na langka da ya halos sakey metro so kabaleg san kabelat na sakey sakon
belas.
Agga makapanisya so pamilya Santiago ya onabet ed onman na kabaleg so bunga ya langka da ya natan met laban agawa.
Halos onsagar met la kuno ed dalin so bunga lapod kabaleg ton nia.
Lapod saya ituturing da natan ya biyaya ed pamilya nen ginang Jocelyn Santiago so bunga na langka da no iner anggano saray kaabay da met et mankelaw ed say kabaleg ton nia.
Matamis met kuno so bunga san ankelag so bokel.
Paliwawa balet nen Provincial Agriculturist Madam Dalisay Moya na normal ni ya sakey metro so kabaleg na bunga ya langka laot la no iya et aalagaan san marakep so dalin ya pinantaneman ed saya.


text:
SAY PANAG-BANTAYAN (PANARALAN YA EDISYON) HULYO 2014
Walad sayan isyu iray aaralen ya artikulo parad Setyembre 1 anggad 28, 2014.
Mabulbulos Dan Inyapay so Inkasikara
—Diad Micronesia
Saray Tasi nen Jehova ya nanlapud arum ya bansa ya manlilingkor ed sarayan isla ed Pacific et kaslakan ya walay taloran subok ya aarapen da. Panon iratan ya nasasarag na sarayan managpulong na Panarian?
“Kabat nen Jehova Iramay Kayarian To”
Panon ya makatulong so “pundasyon” tan ‘tatak’ ya nabasad 2 Timoteo 2:19 pian nabirbir tayo no siopa ray kayarian nen Jehova?
Saray Lingkor nen Jehova et ‘Ipupulisay Day Ag-inkatunong’
Panon ya say balikas ya ‘ipulisay so ag-inkatunong’ et mikonektaan ed saramay agawa nen panaon nen Moises? Antoy naaralan tayod saraman ya agawa?
Naandian Ak na Ama—Akalmo Ak na Ama
Basaen so istoryay bilay nen Gerrit Lösch, membro na Mananguley ya Ulop.
“Sikayo so Saray Tasik”
Antoy kabaliksan na ngaran tayon Saray Tasi nen Jehova?
“Mantasi Kayo Nipaakar ed Siak”
Akin et imbaga nen Jesus ya “mantasi kayo nipaakar ed siak,” aliwan ed si Jehova? Panon tayon napansiansiay seseg tayon manpulong?


text:
Akin et Pupulongan Yo ni ray Totoon Wala lay Relihyon Da?
Naimano min labalabay na dakel a totoon pantongtongan iray topic ed Biblia anggano wala lay relihyon da. Siempre, rerespetoen mi kanepegan na sakey ya toon nawalaay relihyon ya dumad sikami, tan agmi ipipilit so mensahe mi ed arum.
No mitotongtong kami nipaakar ed relihyon, uunoren mi ’may simbawa na Biblia ya gawaen itan ya walay “
inkaulimek tan
aralem a respeto.” (1 Pedro 3:15) Iilaloan mi lan wala ray agmangawat ed mensahen ipapasabi mi. (Mateo 10:14) Balet agmi nibaga no antoy magmaliw ya reaksion na totoo anggad agmi ra nakatongtong. Naimano mi met ya manguumay situasyon na totoo.
Singa bilang, no maminsan et nayarin busy ira, balet ta diad arum a panaon et labay day mitongtong. Nayarin walay onsabin problema odino situasyon ya kaukolan dan arapen kanian magmaliw iran interesadod mensahe na Biblia. Kanian gagawaen mi anggaay nayarian min pawilen iray totoo.


text:
Kasin Manisia Kayon Sikayoy Tuan Relihyon?
Saramay seryoso nipaakar ed relihyon et manisian say pinili da et aaprobaan na Dios tan nen Jesus. Ta no andi, akin et onloob ni rad satan?
Ag-imbaga nen Jesu-Kristo ya dakel so relihyon, odino dalan ya onarap ed kilalaban. Imbes, say imbaga to et: “
Mainget so puerta tan makisir so dalan ya ompugta ed bilay, tan daiset so makakaromog ed satan.” (Mateo 7:14) Manisia iray Tasi nen Jehova ya aromog da itan a dalan ya onarap ed bilay. Ta no andi, mananap iray sananey a relihyon.


text:
Kasin Labay Mon Naamtaan so Katuaan?
KATUAAN nipaakar ed anto? Nipaakar ed pigaran sankaimportantian a tepet na totoo. Anganko et nitetepet mo met iraya:
- Talaga kasin inaro itayo na Dios?
- Manampot ni kasi guerra tan paniirap?
- Anto so nagawa ed sikatayo sano ompatey itayo?
- Wala ta so ilalo na saray inaatey?
- Panoy dugan pampikasik pian dengelen ak na Dios?
- Panon ak a magmaliw a maliket?
Iner so napangalaan mo na ebat ed saratan a tepet? No mantepet ka’d arum, nandurumay iyebat da’d sika. No onla ka ed librarya odino lakoay libro, nayarin walaray libro a napangalaan mo na ebat. Balet, mabetbet a mankokontraan iratan. Walaray singa duga met so ibabaga ra ed satan a bekta, balet ta agmanbayag et agla praktikal iratan tan kaukolan lan umanen odino salatan.
Anggaman ontan, walay sakey a libro a napanmatalkan iray ebat to. Satan so libro na katuaan. Oniay inkuan nen Jesu-Kristo sanen manpipikasi ed Dios: “Say salitam sikato so katuaan.” (Juan 17:17) Natan, amta ti lan satan a Salita et say Masanton Biblia. Diad ontumbok iran pahina et nabasa yo so malinew tan matuan ebat na Biblia ed saray tepet a walad tagey.
Talaga Kasin Inaro Itayo na Dios?
NO AKIN A NITETEPET IYA: Manbibilay itayo ed mundon marukruksa tan maslak et anggapoy hustisya. Ibabangat na dakel a relihyon a linawa kunoy Dios a manirap itayo.
NO ANTO SO IBABANGAT NA BIBLIA: Agbalot manlalapud Dios so kaugsan. Oniay inkuan na Job 34:10: “Arawi ed Dios, a sikato manggawa na karelmengan, tan ed Makapanyarin-amin, a manggawa na inkauges.” Walay maaron gagala na Dios parad totoo. Kanian imbangat itayo nen Jesus a manpikasi na onia: “Ama min wala ka ed tawen,…onsabi komon so panarian mo. Nagawa komon so linawam, unong ed tawen, ontan met ed dalin.” (Mateo 6:9, 10) Lapud inad-aro itayo na Dios, ontan lay impansakripisyo to pian seguradon nagawa so ginetma to.—Juan 3:16.
Nengnengen met so Genesis 1:26-28; Santiago 1:13; tan 1 Pedro 5:6, 7
Manampot ni Kasi Guerra tan Paniirap?
NO AKIN A NITETEPET IYA: Dakerakel nin siansia so ompapatey lapud guerra. Sakey ni, amin tayo et akaeksperiensia la na irap.
NO ANTO SO IBABANGAT NA BIBLIA: Ipapasakbay na Dios so panaon a pagmaliwen ton mareen so interon dalin. Sano uleyan la na Panarian odino gobierno to so dalin, agla “manaral na bakal [odino guerra]” so totoo. Imbes, “pitpiten da naani so saray kampilan da a pagmaliwen da a dingding na lukoy.” (Isaias 2:4) Patundaen na Dios so amin ya ag-inkahustisya tan paniirap. Isisipan na Biblia: “Punasen [na Dios] so amin a lua ed kamataan da; tan anggapo la naani ipatey; tan anggapo la naani onnangis o dageyem, o ot-ot: ta saray una a bengatla [pati saray ag-inkahustisya tan paniirap natan] sikara so linmabas la.”—Apocalipsis 21:3, 4.
Nengnengen met so Salmo 37:10, 11; 46:9; tan Miqueas 4:1-4.
Anto so Nagawa ed Sikatayo Sano Ompatey Itayo?
NO AKIN A NITETEPET IYA: Ibabangat na maslak a relihyon a walay walad dalem na too a mansiansian mabilay kayari patey. Panisiaan na arum a sarag a sakitan na inatey so mabilay. Kuan met na arum a tuloy-tuloy kunon dudusaen na Dios iray mauges diad maapuy ya impierno.
NO ANTO SO IBABANGAT NA BIBLIA: Sano ompatey so too, sikatoy agmansiansian mabilay. “Saray inatey agda amta so bengatla,” kuan na Eclesiastes 9:5. Lapud anggapoy amta odino nalikna na inaatey, agda napasakitan odino natulongan iray mabilay.—Salmo 146:3, 4.
Nengnengen met so Genesis 3:19 tan Eclesiastes 9:6, 10.
Wala ta so Ilalo na Saray Inaatey?
NO AKIN A NITETEPET IYA: Labay tayoy manbilay tan panliketay bilay a kaiba iray inad-aro tayo. Natural labat ya il-iliwen tayon nanengneng lamet iramay inaatey lan inad-aro tayo.
NO ANTO SO IBABANGAT NA BIBLIA: Maslak ed saray inaatey et paolien ed bilay. Insipan nen Jesus a “saray wala ed saray lubok narengel da so boses to, et ompaway ira.” (Juan 5:28, 29) Mitunosan ed dati lan gagala na Dios, saramay bilayen et makapanayam ed paraison dalin. (Isaias 65:21-25) Kaiba ed satan a sipan so agla pansakit tan agla ipatey na saray matulok a totoo. Inkuan na Biblia: “Say matunong tawiren to so dalin tan manayam diman lawas.”—Salmo 37:29.
Nengnengen met so Job 14:14, 15; Lucas 7:11-17; tan Gawa 24:15.
Panoy Dugan Pampikasik Pian Dengelen Ak na Dios?
NO AKIN A NITETEPET IYA: Amin lawarin totoo et manpipikasi, antokaman so relihyon da. Balet, say pakalikna na dakel et agnaeebatan so pikakasi ra.
NO ANTO SO IBABANGAT NA BIBLIA: Imbangat nen Jesus a sano manpikasi itayo, agtayo ulit-uliten iray salita. Inkuan to: “Diad panagpikasi, agmo agamilen so andi-kakanaan a pangolioli na salita.” (Mateo 6:7) Pian dengelen na Dios iray pikakasi tayo, kaukolan a manpikasi itayo diad paraan a labay to. Nagawaan tayo itan no amtaen tayo so linawa to, insan manpikasi unong ed satan. Oniay ipapaliwawa na 1 Juan 5:14: “No mankerew itayo na bengatla unong ed linawa [na Dios], sikato dengelen to itayo.”
Nengnengen met so Salmo 65:2; Juan 14:6, 14; tan 1 Juan 3:22.
Panon Ak a Magmaliw a Maliket?
NO AKIN A NITETEPET IYA: Panisiaan na karaklan a say kuarta, inkabantog, inkaganggana, odino inkaguapo so mamaliket ed sikara. Kanian, saratan so uunaen da’d bilay da. Ompaway so kuenta, agmet lanlamang ira manaya maliket.
NO ANTO SO IBABANGAT NA BIBLIA: Impaamta nen Jesus so sekreto na liket diad impangikuan: “Maliket iray mamibidbir na pankaukolan da’d maespiritu ran bengatla.” (Mateo 5:3, Maung a Balita) Nawalaan itayo lambengat na tuan liket no manggawa tayoy paraan pian napenek so manunan pankaukolan tayo, salanti say pilalek tayon nakabat so katuaan nipaakar ed Dios tan say linawa to parad sikatayo. Satan a katuaan et naromog ed Biblia. No naamtaan tayo itan, natalosan tayo no anto so talagan importante tan andi. Tan no paiwanwan itayo ed katuaan na Biblia diad saray desisyon tan kiwas tayo, lalon makabaliksan so bilay tayo.—Lucas 11:28.
Nengnengen met so Uliran 3:5, 6, 13-18 tan 1 Timoteo 6:9, 10.
Antikey labat iyan impangusisa ed ebat na Biblia ed anemiran tepet. Labay mo ta nin naamtaan so kaaruman? No sakey ka ed saramay “mamibidbir na pankaukolan da’d maespiritu ran bengatla,” seguradon labay mo ni. Nayarin nitetepet mo met iraya: ‘No inaro itayo na Dios, akin et iyaabuloy toy graben kaugsan tan irap manlapu la nensaman? Panon kon napaaligwas so panamaley mi?’ Makapnek so ebat na Biblia ed saratan tan ed dakel niran tepet.
Balet, dakel natan so agla manbabasa na Biblia. Makapakapal kuno itan tan no maminsan et mairap a talosan. Labay mo tay patulongan pian naromog moy ebat ed Biblia? Walay duaran bengatlan iyoopresi na saray Tasi nen Jehova a makatulong ed sika.
Unona, say libron Anto so Peteg ya Ibabangat na Biblia? so ginawa pian tulongan iray totoon dakel so kimey da a naamtaan so malinew ya ebat na Biblia ed importantin tepetepet. Say komadua et say libren panagaral na Biblia. Pasyaren ka na kualipikadon Tasi nen Jehova a mangibangat na Biblia diad abung yo odino ed arum a kombenientin pasen. Anggapoy bayar to iya, tan saya et maminsan ed sakey simba diad loob na pigaran minuto. Diad interon mundo, minilyon a totoo so minanabang ed sayan panagaral. Dakel ed sikara so angibaga na onia: “Nalmok so katuaan!”
Anggapo lay naromog tayon mas mablin kayamanan nen say saya. Ibulos itayo na katuaan na Biblia ed anito, takot, tan makawetwet iran bangat. Satan so mangiter ed sikatayo na ilalo, gagala, tan liket. Inkuan nen Jesus: “Nakabatan yo so katuaan, et say katuaan sikayo so gawaen to a bulos.”—Juan 8:32.